"Mengapa Fattah Amin Tiba-Tiba Jadi Penyampai Anugerah?"

Berikutan permintaan Fazura menggesa Datuk Hans Isaac memohon maaf diatas tuduhan membawa suami, Fattah Amin sebagai gandingan penyampai anugerah FFM Sabtu lalu, Hans tampil memberikan penjelasan.

Dalam kenyataan balas, Hans berasa terkilan dengan tindakan Fazura yang mengeluarkan kenyataan kepada media berhubung mesej yang dihantar kepadanya yang disifatkan sebagai peribadi.

“Terkejut juga bila dapat tahu mesej yang sepatutnya antara saya dan Fazura boleh diketahui umum. Sedangkan ia adalah mesej peribadi. Saya akui memang ada meluahkan rasa kecewa itu”

“Tapi kalau betul kemunculan Fattah sebagai penyampai anugerah itu tak ada kena mengena, dia boleh jelaskan kepada saya, bukan dengan mengeluarkan kenyataan kepada media”

“Saya akan minta maaf kepada dia kalau betul-betul salah, tapi itulah seperti yang saya katakan sepatutnya ia antara saya dan Fazura, bukan untuk pengetahuan umum”

Dalam masa yang sama, Hans memberitahu penyampai anugerah bersama pada malam itu, Maya Karin turut terkejut dengan kehadiran Fattah secara tiba-tiba tanpa ada sebarang pihak memaklumkan kepadanya.

“Bukan saya sahaja terkejut tiba-tiba Fattah ada sekali atas pentas, Maya pun sama. Kalau nak ikutkan hanya saya, Maya dan Fazura. Setahu saya hanya pemenang anugerah sahaja boleh menjadi penyampai anugerah,” jelasnya.

Nampaknya semakin panas isu kehadiran Fattah di malam FFM. Apapun diharap Fazura dan Hans dapat menyelesaikan kemelut ini dengan baik tanpa melibatkan pergaduhan yang berpanjangan. (rtky/w)


Anzalna Nasir, Dilantik Sebagai Duta Set Bersalin NR

Pelakon cantik manis yang berbadan dua, Anzalna Nasir tampil sebagai duta produk set bersalin yang terkenal di kalangan para ibu.

Pengumuman tersebut dibuat oleh MISB Resources Sdn Bhd, di Pusat Konvensyen Antarabangs Putra (PWTC), Kuala Lumpur baru-baru ini.

Menurut Ketua Pegawai Eksekutif MISB Resources Sdn Bhd, Syed Hidzir Tan Sri Dato Syed Agil Barakkah, pemilihan Anzalna sebagai duta NR bukan semata-mata berdasarkan imej ikon wanita Melayu di negara ini.

“Anzalna komited berkongsi dengan peminat tentang produk yang dipercayainya dan NR telah menjadi pilihan keluarganya sejak dua generasi lalu. Kini tiba masanya beliau untuk meneruskan tradisi tersebut dengan mengamalkannya ketika hamil, bersalin dan 100 hari selepas bersalin kelak.

“Kerana itulah NR terbuka hati untuk melantik Anzalna sebagai duta eksklusif pertama buat julung kalinya sejak ramuan herba itu diformulasi 30 tahun yang lalu,” kata Syed Hidzir.

Seperti sedia maklumat, set bersalin NR yang disediakan daripada hasil rumusan tradisional untuk sesi berpantang, kesihatan bersalin dan kecantikan ini merupakan ramuan turun temurun yang berasaskan herba asli daripada hutan hujan tropika.

Turut menjadi kegemaran para ibu apabila set ramuan turut temurun ini lengkap dengan Set Herbaneka Bersalin NR, Minyak Berubat Nr, Phytonatal NR dan Akar Herbaneka NR yang sekaligus memberi kesan positif kepada kesihatan ibu.

Terbaru, NR yang telah bertapak dalam dunia perniagaan selama 30 tahun ini melancar produk terbarunya yang bakal menjadi barangan keutamaan ibu bersalin.

Antara produk terbarunya yang bakal dilancarkan adalah parfume Harumme, rangkaian produk bayi dan Blooms (intimate wash) yang memberi kesegaran kepada bahagian intim wanita.

Tidak hanya tertumpu kepada golongan ibu semata-mata produk NR seperti Blooms (intimate wash) ini juga boleh diguna pakai oleh golongan remaja.

Diformulasikan dengan kelebihan daun sireh, campuran herba istimewa dan peti Bidara serta pH3.5 dapat membantu penjagaan bahagian intim wanita disamping mengekalkan kelembapan dan keselesaan harian.

Kadar pH3.5 ini khusus untuk keseimbangan micro-flora pada bahagian intim wanita.

Senang cerita siapa yang sering ada masalah bahagian intim wanita seperti kegatalan dan keputihan ini cara terbaik untuk anda pastikan bahagian intim anda setiasa kekal bersih dan sihat.

Bukan itu sahaja, hadir dalam bentuk on the go, pencuci intim wanita Blooms ini mudah dibawa kemana sahaja dan amat sesuai untuk wanita bekerjaya meskipun dalam kesibukan harian, bahagian intim wanita terjaga dengan barangan keluaran NR ini.

Tidak melepas peluang ini, duta NR, Anzalna Nasir turut sama melahirkan rasa terujanya untuk menggunakan produk yang menjadi pilihan keluarga sejak 2 generasi lalu.

“Sebenarnya saya takut untuk ambil ubat dan produk sebarangan. Tapi saya begitu yakin dan percaya dengan kualiti produk keluaran NR.

“Saya yakin dengan produk ini selepas mendapat penerangan daripada ibu dan kakak serta membuat kaji selidik di internet dan rata-rata memilih menggunakan produk jenama NR,” tambahnya.


Mira Filzah Dituduh Rosakkan Hubungan Remy Ishak

Baru-baru ini, Remy Ishak ada memuat naik gambarnya bersama Mira Filzah yang tampil sedondon di majlis Festival Filem Malaysia (FFM) Sabtu lalu. Ramai yang memuji kedua pelakon itu yang nampak sepadan bersama serta ramai mendoakan agar pasangan itu benar-benar bercinta.

Bagaimanapun, ada netizen kurang senang melihat gandingan mereka berdua yang mendakwa Remy Ishak dikatakan sedang angau dengan Mira Filzah. Malah, ada netizen menuduh Mira Filzah seorang perampas serta merosakkan hubungan Remy dengan bekas tunangnya.

Bagaimanapun, ramai pengikut mempertahankan Remy dan Mira Filzah dengan mengatakan mereka hanya bergambar bersama sahaja . Tidak kurang juga ada yang berpendapat jika ada jodoh antara mereka tiada salahnya.

Bulan lalu, Remy mengesahkan pertunangannya dengan Ezza Yusof sudah pun berakhir sejak sebulan lalu. Menurut Remy, setelah dua tahun bertunang, beliau tidak nampak arah ke perkahwinan.


Dakwa Kenyataan Linda Berunsur Fitnah, Delagasi Jururawat Malaysia Bakal Lapor Polis

Nampaknya kemelut antara Linda Rafar dan Delegasi Jururawat Malaysia masih tiada kesudahan. Khamis lalu, Linda memaklumkan peguamnya sudah menghantar surat tuntutan permohonan maaf dan ganti rugi berjumlah RM2 juta daripada Delegasi Jururawat Malaysia (DON) kerana menjejaskan reputasinya.

Bagaimanapun, dalam satu kenyataan media, persatuan terbabit memberitahu kenyataan Linda menerusi sebuah artikel tidak benar. Malah, Delegasi Jururawat Malaysia turut menafikan pihak mereka berhasrat untuk memulakan tindakan guaman hingga ingin menuntut wang RM1 juta daripada Linda.

Delegasi Jururawat Malaysia juga memberitahu, pihaknya juga tidak pernah dihubungi atau dijemput oleh pihak Linda Rafar untuk mengadakan sebarang perbincangan sebelum penerimaan surat notis tuntutan tersebut.

Dalam pada itu, persatuan itu berkata, kes saman seorang Jururawat ke atas Linda masih berlangsung dan akan mula perbicaraan sekitar bulan Mei.

Persatuan itu turut menjelaskan, pihaknya hanya menjadi pemudahcara bagi membantu jururawat yang difitnah oleh Linda.

Sementara itu, Delegasi Jururawat Malaysia bakal membuat laporan polis dalam masa terdekat ke atas Linda Rafar berkenaan kenyataannya yang disiarkan di Harian Metro tersebut kerana ianya didakwa berunsur fitnah.


Anzalna Nasir, Suami Rahsiakan Jantina Bakal Anak

Pelakon Anzalna Nasir yang kini dalam keadaan berbadan dua, mendedahkan bahawa dia dan suaminya Hanif, sudah mengetahui akan perihal jantina bakal anak sulung mereka.

Bagaimanapun Anzalna dan suami tidak akan mendedahkan lagi status jantina bayi mereka kerana, mereka berdua mahukan kejutan buat keluarga serta peminat.

“Saya dah tahu jantina anak yang dikandung. Setakat ini hanya saya dan suami sahaja yang tahu. Ibu bapa dan adik-beradik saya pun saya tak beritahu lagi. Bukan apa, saya sebenarnya suka nak beri kejutan dan nak tengok reaksi mereka bila saya beritahu nanti.

“InsyaAllah, saya akan dedahkan jantina anak pada kenduri doa selamat yang akan diadakan nanti,” katanya yang ditemui majlis perlantikannya sebagai duta produk kecantikan herba NR yang diadakan di Pusat Dagangan Dunia Putra (PWTC), Kuala Lumpur hari ini.

Selain itu, di sepanjang kehamilannya juga, Anzalna berkata dia kini semakin suka untuk menghias diri seperti memakai bulu mata palsu.

“Kalau dulu saya seorang yang simple dalam bergaya tapi sejak hamil, saya semakin suka pakai bulu mata palsu bila pergi mana-mana majlis.

“Selain daripada suka berhias, sejak berbadan dua pun saya jadi semakin terlebih rajin. Terlebih rajin nak pergi majlis-majlis hiburan sedangkan suami dah pesan banyakkan berehat,” ujarnya lagi. (rtky/h)


Elfira Loy Mohon Peminat Doa Soal Hamil

Baru sahaja selesai melangsungkan kesemua majlis resepsi perkahwinan, Elfira Loy tampil menjawab persoalan peminat mengenai desas-desus mengatakan beliau hamil. Tidak mengiyakan juga menafikan, Elfira mohon doa peminat.

“Lumrah pasangan yang sudah berkahwin, mesti mereka mahukan cahaya mata sebagai penyeri keluarga. Alhamdulillah, semenjak hari pertama saya bernikah, saya telah menerima doa dan kata-kata yang baik dari peminat”

“Mereka berharap serta mahu melihat saya dan suami menimang anak secepat mungkin. Jadi, bagi menjawab desas-desus terbabit, saya mohon semua pihak mendoakan yang baik-baik untuk saya dan suami, Insya-Allah,” jelasnya.

Sebelum ini timbul dakwaan mengatakan Elfira ‘bunting pelamin’ apabila ada mata-mata tajam peminat seolah melihat ‘baby bump’ ketika majlis resepsi terakhirnya di sebelah pihak lelaki.

Sepertinya Elfira juga tidak menafikan desas-desus ini. Mungkin belum tiba masanya untuk Elfira berkongsi kepada umum jika benar beliau hamil. Jika benar, tahniah diucapkan buat Elfira! (rtky/w)


Hans Isaac Dakwa Fazura Tidak Hormat Artis Lain

Seperti majlis-majlis lain, pentas Festival Filem Malaysia (FFM) turut ada drama tersendiri. Khabarnya ada pihak tidak berpuas hati apabila pasangan Fazura dan Fattah Amin tampil berdua menyampaikan trofi pada malam itu.

Timbul dakwaan mengatakan penampilan Fattah diatas permintaan peribadi Fazura yang ingin bergandingan berdua. Rasa tidak puas hati itu diluahkan Datuk Hans Isaac yang mendakwa Fazura tidak menghormati artis lain.

“Saya terkejut apabila ada blog melaporkan kononnya saya mengenakan syarat kepada penganjur iaitu kalau mahu ambil saya sebagai penyampai trofi, saya mesti digandingkan dengan Fattah”

“Dakwaan mengatakan saya hanya akan muncul jika Fattah menemani saya adalah tidak benar sama sekali. Ini adalah tuduhan yang berat, sebagai selebriti yang sudah 17 tahun berkecimpung dalam industri, saya tahu prosedur majlis”

“Saya terkejut menerima mesej daripada Hans, pagi tadi yang mendakwa dia yang meluluskan senarai penyampai trofi. Saya dituduh membuat keputusan sendiri dan tidak menghormati artis lain yang layak naik ke pentas”

Sehubungan dengan itu, Fazura yang berasa terkilan dengan tuduhan kerana mencemarkan reputasi beliau dan suami, meminta Hans tampil memohon maaf bagi membersihkan namanya diatas tuduhan itu. (rtky/w)


Nazim Othman Akui Terkesan Bella Dally Kahwin Baru

Selepas empat bulan mengikat tali pertunangan, pelakon Bella Dally sah bergelar isteri kepada seorang ahli perniagaan, Arif Izuddin dalam satu majlis pernikahan yang berlangsung di Putrajaya, Ahad lalu.

Rumah tangga yang dibina hanya mampu bertahan selama dua tahun, Nazim Othman mengakui terkesan dengan perkahwinan bekas isterinya. Menurut Nazim, dia pernah menyalahkan diri sendiri kerana gagal menyelamat perkahwinannya terdahulu.

“Ini perkara yang orang luar tidak tahu. Saya mengambil pendekatan untuk tidak terlalu menunjukkan perasaan sebenar. Malah, saya tidak ‘wish’ pun di sosial media. Cukup orang tahu saya mendoakan kebahagiaan buatnya yang pernah diluahkan padanya depan-depan.

“Saya kena belajar. Pokok pangkalnya dalam rumah tangga adalah lelaki. Saya mengambil iktibar daripada pengajaran perkahwinan terdahulu.

“Sejujurnya, saya masih terkesan lagi. Saya akui perkara ini. Sedikit sebanyak masih ada. Terkesan sebab kenapa tidak pertahankan dan tidak kuat. Saya marah dan rasa ralat pada diri. Dalam beberapa bulan selepas bercerai, saya ‘down’. Kemudian saya kembali okey selepas maafkan diri sendiri,” katanya seperti dipetik daripada Harian Metro.

Nazim juga memberitahu, Bella ada menjemput ke majlis akad nikahnya dalam nada bergurau. Bagaimanapun, jika Bella menjemputnya sekalipun, dia tidak akan menghadirkan diri kerana menghormati banyak pihak.

Dalam pada itu, Nazim turut mendoakan kebahagiaan bekas isterinya agar ikatan perkahwinan yang dibina kekal hingga ke jannah. Nazim dan Bella mendirikan rumah tangga pada 10 September 2016, namun berpisah pada 2 Mei lalu.


Alami Pendarahan Teruk, Nabila Huda Keguguran

Hampir empat tahun menanti, hasrat Nabila Huda untuk menimang cahaya mata tidak kesampaian apabila pelakon itu memaklumkan mengalami keguguran semalam.

Perkara itu dikongsikan menerusi akaun Instagramnya. Menurut Abil, dia mengalami pendarahan teruk dan apabila membuat pemeriksaan kandungannya disahkan gugur.

BACA: Sudah 3 Tahun Tak Jumpa, Nabila Huda Akui Rindu Bapa

“Saya sebenarnya ingin berkongsi satu rahsia kepada semua iaitu baru-baru ini saya telah disahkan hamil selepas empat tahun menanti.

“Namun begitu, saya telah mengalami pendarahan yang teruk sehingga ke hari ini (Isnin) dan apabila saya ke klinik untuk membuat pemeriksaan, kandungan saya telah disahkan gugur,”tulisnya.

Tadi scroll up and down album kat Phone nampak video ni.. Terus I Nak share la precious moment yang I rahsia kan dengan korang. Masa abil tau positive , abil excited sangat Nak share berita ni kat korang ! Tapi macam Nak surprise lambat sikit. Ini lah Moment yang paling sweet , happy sedih semua adalah.. All in one! I’ve been waiting for this almost 4 years.. But too bad, Saya bleeding teruk until today and dah Pergi amik blood test again, dapat result and it’s not there anymore.. Takde rezeki lagi la ni. Allah Nak bagi chance Saya honeymoon lagi agaknya! Yes,Ofcourse Saya sedih. Terlalu sedih. Tapi kan, Kenapa Nak kena bersedih Dan menangis sedangkan orang Yang sentiasa membahagiakan kite , ada depan mata. Mereka Masih ada. Lebih baik hargai waktu Yang ada ni sepuas-puasnya ! At least dapat jugak kami berdua rasa moment “mom and dad to be” kejap..Jadi la eh.. hihi ! So now..games onz tak sisz @kidweebee ? ?

A post shared by  Nabila Huda (@kupu_kupu) on Apr 1, 2019 at 4:43am PDT

Mengakui sedih kerana tidak dapat menimang cahaya mata kedua, bagaimanapun Nabila Huda reda dengan segala ketentuan Allah dan mungkin belum masanya lagi untuk dikurniakan rezeki tersebut.

“Ketika mula-mula mendapat tahu saya positif hamil, kami sekeluarga sangat gembira namun mungkin bukan rezeki lagi untuk saya dan suami menimang cahaya mata.

“Tidak mengapa, saya akan gunakan masa ini untuk terus berbulan madu dahulu sepenuhnya,”ujarnya.

Nabila dan suaminya, Mohd Izwan Johar mendirikan rumah tangga pada Jun 2015 selepas dua tahun berkenalan. Nabila turut mempunyai seorang anak perempuan, Keisha Laila, 9, hasil perkahwinan pertamanya.


Menang FFM30, Nam Ron Mahu Bikin Filem Rasuah Menteri

Filem arahannya, One Two Jaga dinobat sebagai Filem Terbaik di Festival Filem Malaysia 30 (FFM30), Nam Ron memberitahu beliau akan terus menghasilkan karya tentang realiti kehidupan yang dekat dengan masyarakat.

Menurut Nam Ron lagi, selepas ini beliau merancang untuk menghasilkan sebuah filem berkaitan rasuah dalam kalangan menteri atau pemimpin kerajaan.

“Setiap karya mesti kena ada satu suara dan saya masih berpegang pada prinsip itu. Bukan sekadar filem tapi karya yang mengisahkan masyarakat dan realiti kehidupan kita.

“Sebab itu saya akan terus hasilkan filem seperti itu. Mungkin juga selepas ini saya boleh buat filem fasal amalan rasuah dalam kalangan menteri pula,” katanya kepada mStar Online.

Dalam pada itu, Nam Ron turut berkongsi cerita mengenai One Two Jaga, dimana bukan mudah untuk filem tersebut mendapat kelulusan daripada pihak Lembaga Penapis Filem.

Filem One Two Jaga berjaya membawa pulang lima trofi lain iaitu pengarah terbaik (Namron), Cerita Asal Terbaik (Pitt Haniff, Muhammad Syafiq dan Namron), Poster Terbaik (Jazz Pictures), Lakon Layar Terbaik (Amri Rohaiyat, Fared Ayam dan Nam Ron) serta Pelakon Lelaki Terbaik (Rosdeen Suboh).


Sekitar Hari Jadi Emma Maembong Bertemakan Baju Tidur

Semalam, pelakon Emma Maembong baru saja menyambut ulang tahun kelahirannya yang ke-27. Sambutan hari jadi Emma sememangnya cukup meriah dengan bertemakan pyjamas (baju tidur).

Majlis yang diadakan di Black Pearl Events, Shah Alam itu turut dihadiri oleh ahli keluarga, rakan-rakan artis serta peminat-peminatnya. Emma tampil comel dengan baju tidur berwarna merah hati. Turut kelihatan, teman rapatnya Alvin Chong, Aprena Manrose, Ramona Zam Zam dan ramai lagi.

Selamat ulang tahun kelahiran kami ucapkan dan semoga segalanya dipermudahkan. Kami kongsikan sikit beberapa keping gambar sepanjang majlis berlangsung.


"Saya Tahu Ramai Inginkan Saya Berhijab, Tapi..."

Baru menyambut ulangtahun kelahiran ke 27 tahun, Emma Maembong meminta agar peminat tidak berterusan mengecamnya kerana tidak berhijab, sebaliknya memberikan kata-kata positif untuknya berubah suatu hari nanti.

“Saya tahu, di luar sana ramai yang mahu saya mengikut kehendak mereka supaya berubah dan kembali bertudung. Saya berterima kasih kepada semua yang sentiasa mendoakan yang terbaik”

“Namun, jangan pula saya dikecam apabila masih belum dapat memenuhi harapan dan permintaan mereka. Saya tidak mampu memuaskan hati semua pihak. Saya sedang berusaha untuk menjadi insan yang lebih baik”

Berkesempatan menjejakkan kaki ke Mekah baru-baru ini, ramai mengharapkan Emma kembali istiqamah dan berhijab. Bagaimanapun Emma memberitahu, buat masa ini beliau masih belum berupaya menunaikan permintaan peminatnya.

“Usahlah mengecam, sebaliknya berikan sokongan dan sebarkan aura positif. Selepas empat tahun, perancangan saya Makkah dipermudahkan. Biarpun ada yang meragui niat saya namun saya tetapkan juga hati ke sana,” jelasnya. (rtky/w)


Fathia Latiff Nafi Hidap Bipolar, Jalani Rawatan

Kembali aktif dalam radar dunia hiburan, Fathia Latiff menafikan dakwaan mengatakan drinya mengidap penyakit bipolar dan sedang menjalani rawatan. Dalam masa sama, Fathia juga menegaskan dirinya masih berhijab.

“Ya saya masih berhijab sepenuhnya and I learned from my mistakes. Insyallah saya mahu menjadi insan yang lebih baik dan terima kasih kepada semua sehingga menjadikan saya seorang manusia yang lebih baik”

“Apa yang terjadi sebelum ini telah menjadikan diri saya yang sekarang. Oh, bipolar? Alhamdulillah sebenarnya itu semua tidak benar. Saya tidak jalani apa-apa rawatan cuma saya cuba improve diri saya,” jelasnya.

Fathia berkata demikian ketika ditemui pada majlis Festival Filem Malaysia (FFM) pada Sabtu lalu. Tambah Fathia, beliau juga kini lebih banyak menghabiskan masa bersama keluarga untuk memperbaiki diri.

Sebelum ini dunia hiburan digemparkan dengan gambar Fathia tidak berhijab, dan berambut pendek berserta dengan penampilan yang agak serabut. Diharap Fathia terus istiqamah dalam memperbaiki diri. (rtky/w)


Linda Rafar Tuntut Permohonan Maaf, Ganti Rugi RM2 Juta

Nampaknya isu antara penyanyi Linda Rafar dengan Delegasi Jururawat Malaysia (DON) masih tiada kesudahan. Baru-baru ini, Linda memaklumkan peguamnya sudah menghantar surat tuntutan permohonan maaf dan ganti rugi berjumlah RM2 juta daripada Delegasi Jururawat Malaysia (DON) kerana menjejaskan reputasinya.

Linda memberitahu tindakan itu diambil selepas melihat tiada sebarang reaksi positif daripada pihak DON. Ujarnya lagi, sehingga kini tiada langsung maklum balas daripada pihak DON berkenaan surat tuntutan yang telah dihantar.

“Peguam saya sudah menghantar surat tuntutan itu kepada pihak DON semalam (Khamis lalu). Namun, nampaknya masih belum ada sebarang maklum balas

“Sebelum ini, saya dah berikan peluang kepada mereka untuk memohon maaf. Saya masih lagi punya perikemanusiaan dan terbuka untuk berbincang.

“Namun, nampak gayanya pihak sana pun semakin keterlaluan dalam memanipulasi cerita, kononnya, seperti mereka pula yang menjadi mangsa.

“Daripada apa yang saya dengar, mereka ingin menyaman saya sebanyak RM1 juta. Dari situ, jelas sekali mereka yang pada awalnya tiada kaitan dengan isu yang saya bangkitkan sebelum ini, ingin mengaut keuntungan semata-mata,” katanya kepada Harian Metro.

Dalam pada itu, peguam Linda memberi amaran kepada orang ramai supaya tidak melakukan sebarang spekulasi berhubung perkara itu.

Pada Januari lalu, Linda menuntut lebih 100 individu membuat permohonan maaf secara terbuka menerusi platform media sosial yang digunakan atau berdepan tindakan saman daripadanya.


Bella Dally Mahu Perkahwinan Kali Ini Lebih Telus

Mengambil pengajaran daripada perkahwinan terdahulu, Bella Dally mengharapkan perkahwinan kali ini dengan Arif Izuddin lebih mengamalkan sikap terus terang agar masing-masing lebih memahami.

“Dari awal perkenalan kami, suami memang tunjukkan kesungguhan dan keseriusan dalam perhubungan. Dalam masa sama, saya tidak mahu membuang masa. Alhamdulillah, segala perancangan kami dipermudahkan”

“Saya teruja dan bersyukur dapat memulakan hidup baru dengan Arif. Bermula sudah tanggungjawab baru saya sebagai isteri. Apa yang penting, dalam perkahwinan kedua ini saya mahu lebih banyak bersabar dan saling memahami”

“Kalau ada perkara saya mahu cakap, saya cakap saja. Begitu juga dengan suami. Ia lebih mudah supaya kedua-duanya faham. Insya-Allah, kami merancang untuk menunaikan umrah April ini,” katanya.

Pada majlis yang diadakan di Marina Putrajaya itu, Bella menerima mas kahwin RM1,000 berserta tujuh dulang hantaran daripada pihak lelaki. Sementara pihak perempuan menyerahkan sembilan dulang. Wang hantaran pula dirahsiakan.

Terdahulu Bella pernah berkahwin dengan pelakon, Nazim Othman pada tahun 2016 namun bercerai pada awal Mei 2018. Sehingga kini kedua pihak merahsiakan punca penceraian mereka. (rtky/w)


Lensa Kamera Ini Sempat Merakam Ketelitian Ukiran Inai Di Tangan Fasha Sandha!

Rata-ratanya pasti mengetahui malam berinai selebriti terkenal Fasha Sandha dan pasangannya Aidil Aziz yang diadakan baru-baru ini mendapat perhatian ramai dan boleh dikatakan juga majlis itu trending di media sosial.

Bertemakan Melayu Klasik, pasangan merpati dua sejoli ini yang lengkap mengayakan busana serba ungu dimeriahkan lagi dengan kehadiran ahli keluarga kedua belah pihak, rakan-rakan artis dan media.

Terpancar wajah kegembiran pada wajah Fasha yang ternyata perkahwinan yang bakal dibina ini mendapat restu keluarga.

Lebih menarik majlis malam berinai tersebut dimeriahkan dengan tarian tradisional Melayu yang terdiri oleh anak-anak Fasha dan kanak-kanak lain.

Difahamkan, mereka bakal bernikah di kampung halaman Fasha yang terletak di Perlis Indera Kayangan.

Fasha yang mengayakan ukiran inai di jari dan tangannya menambahkan lagi seri pengantin buat selebriti ini. Namun baru-baru ini Fasha sempat berkongsi dengan lebih teliti ukiran inai di tangannya.

Menerusi laman Instagram Fasha, ukiran inai yang halus dan kemas itu dirakam oleh lensa kamera Huawei P30 pro dengan terknik superzoom.

Lebih menarik lagi, Fasha berkongsi 3 jarak yang berbeza iaitu 1x zoom, 10x zoom dan 50x zoom dan ternyata lensa kamera ini tidak pecah dan mampu merakam meskipun pada jarak yang jauh.

Selebriti ini juga turut berasa teruja dengan kecanggihan teknik superzoom yang ada pada Huawei P30 Pro tersebut.

Dengar cerita telefon pintar keluaran Huawei ini bakal dilancarkan di Malaysia pada 2 April nanti!

Sama-sama kita nantikan pelancaran Huawei P30 Pro ini. Mana tahu gambar yang diambil dengan teknik superzoom dan banyak lagi terknik yang ada pada telefon pintar tersebut akan membuatkan gambar secantik selebriti Fasha Sandha.

Ha lagi satu! Dengar cerita semasa pelancaran Huawei P30 Pro nanti, Huawei Backup akan beri hadiah percuma berupa 1TB ruang simpanan kepada pelanggan bertuah!

Jadi anda jangan lepaskan sesi pelancaran Huawei P30 esok (2 April). Mana tahu hadiah itu milik anda. Bolehlah anda simpan semua gambar, video, dokumen dan applikasi dari telefon pintar anda itu dengan menggunakan USB-C sahaja.


Remy Ishak Berang Dituduh Angau Dengan Mira Filzah

Memuat naik gambar bersama berserta penampilan sedondon di majlis Festival Filem Malaysia (FFM) Sabtu lalu mengundang kata nista netizen mendakwa Remy Ishak kini sedang angau dengan Mira Filzah.

Dalam perkongsian itu, Remy memuat naik gambar bersama Mira yang dilihat sama manis berpakaian sedondon. Namun ramai mengecam gambar berkenaan dan mengaitkan kisah putus tunang Remy baru-baru ini.

Dakwaan itu sekaligus menimbulkan rasa marah Remy, dan membidas kembali individu terbabit agar tidak memalukan kaum wanita bertudung yang lain dengan sikap memalukan seperti itu.

Di ruangan komen pula, ramai bersetuju dengan tindakan Remy. Tidak kurang pula ramai mendoakan pasangan itu agar benar-benar bercinta dan mendirikan rumah tangga dengan segera.

Terdahulu, Remy mendedahkan statusnya yang sudah bujang selepas memutuskan tali pertunangan dengan bekas tunang, Ezza Yusof. Menurut Remy, setelah dua tahun bertunang, beliau tidak nampak arah ke perkahwinan. (rtky/w)


Jejai Titip Ucapan Manis Buat Fasha Sandha & Aidil Aziz

Selesai sudah majlis pernikahan dan persandingan Fasha Sandha dan suami semalam di Perlis, perhatian telah teralih pula kepada ucapan manis dari bekas suami, Jejai buat pasangan terbabit

Dalam ucapan itu, Jejai memanjatkan doa buat pasangan tersebut agar dipanjangkan jodoh, selain memuji sikap Aidil Aziz yang rapat dan menyayangi anak-anaknya sebelum menjadi suami sah buat Fasha.

Ramai memuji sikap Jejai yang menjaga hubungan baik dengan bekas isterinya, Fasha biarpun sudah berpisah lama. Malah ramai juga memuji susun kata ucapan Jejai yang terpancar keikhlasan di hati.

Teringat pula ketika bekas isteri Jejai, Nora Danish bernikah bersama suami, Nedim Nazri, selain ucapan tahniah Jejai juga turut sama menghadiri majlis pernikahan mereka. Memang sporting Jejai ni! (rtky/w)


Peminat Dakwa Haqiem Rusli Tiru Ismail Izzani?

Baru saja mengeluarkan lagu terbaru dalam bahasa Inggeris, What Can I Do For You, ramai mendakwa Haqiem Rusli meniru idea Ismail Izzani sebelum ini yang bertajuk Luar Biasa kerana persamaan lokasi yang digunakan.

Bagaimanapun Haqiem menyangkal dakwaan peminat itu dan sempat memerli ‘haters’ bahawa beliau tidak kisah andai orang ramai sering ‘mengata’ tentangnya kerana sebelum ini dirinya pernah dibenci rakyat Malaysia.

“Sejujurnya video muzik lagu saya itu tidak meniru sesiapa pun. Mungkin kelihatan lokasi video muzik yang sama dengan Ismail tapi dari segi muzik memang berlainan. Malah lagu Ismail tidak sepenuhnya bahasa Inggeris”

“Tapi saya tak kisah orang nak mengata sebab sebelum ini pun saya pernah dibenci satu Malaysia. Namun apa sahaja komen atau kritikan, saya ambil secara positif sahaja. Kalau ada yang salah, Insyaallah saya akan betulkan,” jelasnya.

Dalam pada itu, Haqiem mengaku berasa bimbang dengan penerimaan orang ramai tentang lagu barunya itu, dimana Haqiem mengambil risiko mengeluarkan lagu dalam bahasa Inggeris sepenuhnya. (rtky/w)


Bella Dally Sah Bergelar Isteri Ahli Perniagaan

Pelakon Bella Dally hari ini sah bergelar isteri kepada seorang ahli perniagaan, Arif Izuddin dalam satu majlis pernikahan yang berlangsung di Putrajaya.

Dalam majlis yang dihadiri oleh ahli keluarga dan kenalan terdekat itu, Arif Izuddin menyerahkan mas kahwin berjumlah RM1,000 buat Bella Dally.

Pasangan ini mengikat tali pertunangan pada Januari lalu selepas berkenalan selama lima bulan. In merupakan perkahwinan kedua buat Bella Dally selepas beliau bercerai dengan Nazim Othman pada Mei 2018 yang lalu. (rtky/m)


Fasha Sandha, Aidil Aziz Mahu Cepat Dapat Anak

Tahniah diucapkan kepada pasangan pengatin baru, Fasha Sandha dan Aidil Aziz yang selamat diijabkabulkan pagi tadi. Fasha meluahkan rasa syukur majlis pernikahannya itu berjalan dengan lancar dan disempurnakan dengan baik.

Dalam pada itu, Fasha berkata dia mengharapkan perkahwinan yang dibina ini akan berkekalan serta memohon orang ramai mendoakan kebahagiaan mereka dan mahu cepat menimang cahaya mata.

BACA: Dengan Sekali Lafaz, Fasha Sandha & Aidil Aziz Sah Bergelar Suami Isteri

“Allah sudah tetapkan jodoh kami dan saya mengharapkan hubungan ini kekal hingga akhir hayat.

“Alhamdulillah, majlis akad nikah selesai dengan sekali lafaz. Doakan kami bahagia dan cepat timang anak,” katanya kepada Harian Metro.

Sementara itu, Aidil juga turut manzahirkan rasa syukur Fasha kini bergelar isterinya dengan hanya sekali lafaz.

“Saya bersyukur Fasha Sandha sah bergelar isteri saya hari ini.Dikesempatan ini saya mahu mengucapkan terima kasih kepada keluarga baru saya, saudara-mara, sahabat dan rakan media. Terima kasih meraikan majlis kami. Semoga anda semua dirahmati Allah,” katanya.

Dalam majlis yang berlangsung di kampung halaman Fasha, di Kangar Perlis pagi tadi, Aidil Aziz menyerahkan mas kahwin sebanyak RM300 kepada Fasha Sandha manakala wang hantaran dirahsiakan jumlahnya.

Ini merupakan perkahwinan kedua buat Fasha yang sebelum ini pernah mendirikan rumah tangga dengan Rizal Ashram Ramli pada 27 April 2012 namun pasangan itu bercerai pada 20 Januari 2016.


Dengan Sekali Lafaz, Fasha Sandha & Aidil Aziz Sah Bergelar Suami Isteri

Dalam majlis pernikahan yang mengambil tempat di Masjid Tuanku Syed Putra Jamalullail, Kangar Perlis pagi tadi, pasangan Fasha Sandha dan Aidil Aziz sah bergelar suami isteri dengan sekali lafaz.

Aidil Aziz menyerahkan mas kahwin sebanyak RM300 kepada Fasha Sandha manakala wang hantaran dirahsiakan jumlahnya.

BACA: “Kali Ini Saya Rasai Erti Perkahwinan Yang Sebenar” – Fasha Sandha


Juliana Evans Umum Hamil Anak Pertama

Hampir dua tahun berkahwin, tahniah diucapkan Juliana Evans dan suami yang bakal menimang cahaya mata sulung mereka tidak lama lagi.

Menerusi entri terbaru, Juliana Evans telah berkongsikan berita gembira kepada umum. Turut dikongsikan fotonya memegang ‘baby bump’ yang semakin jelas kelihatan. Difahamkan usia kandungannya itu kini mencecah lima bulan.

Diruangan komen, rakan-rakan artis dan peminat mengucapkan tahniah dan mendoakan agar kandungan membesar dengan sihat serta semoga segala urusan dipermudahkan. Malah ramai yang memuji Juliana yang semakin berseri-seri dan tetap cantik meskipun berbadan dua.

Juliana berkahwin dengan Tengku Shariffuddin Shah Tengku Sulaiman Shah pada April 2017. Tahniah sekali lagi kami ucapkan. Semoga proses kehamilan Juliana dipermudahkan segala urusan dan gembira menikmati pengalaman ini.


Selama Ini Ingat Hanya Jual Kosmetik, Rupanya Produk Kesihatan Pun Ada!

Bukan sahaja menjual barangan kosmetik yang bermutu tinggi sehingga menjadi kegilaan ramai pengguna.

Namun kali ini Watsons Malaysia melebarkan sayap dalam dunia perniagaan dengan menjual barangan kesihatan termasuklah makanan yang berasaskan semulajadi dan organik.

Pembukaan kedai Watsons yang bertemakan produk kesihatan ini adalah satu-satunya kedai Watsons pertama di Malaysia.

Jika sebelum ini, kedai Watsons menjual barangan kosmetik dan juga produk kesihatan.

Namun berbeza dengan Watsons Health Store yang terletak di Nu Sentral aras LG ini, hanya tertumpu kepada produk kesihatan semata-mata.

Pelbagai produk kesihatan anda boleh dapati di Watsons Health Store. Menariknya mengenai  Watsons Health Store ini anda juga boleh mendapat pandangan perunding farmasi yang berkhidmat untuk memastikan produk kesihatan itu bersesuaian dengan anda.

Tidak hanya tertumpu kepada mutu jualan produk sepenuhnya, Watsons juga mengambil langkah membantu pelanggan yang berusia 45 tahun keatas dengan memberi potongan harga istimewa untuk barangan Watsons.

Bukan itu sahaja, di Watsons Health Store ini juga mengadakan sale kaw-kaw sebanyak 30% untuk suplement kesihatan seperti Blackmores, Natural Bounty, Bio Life, Kordel, Redoxon.

Barangan Slimming & Beauty Collagen pun ada promosi termasuklah keluaran dari Kinohimitsu, NH Colla, Total Image, Lennox, NH Clenx Tea.

Promosi hebat ini akan bermula pada 29 Mac sehingga 1 April ini. Jadi yang nak buat stok ubatan ataupun suplement tu bolehlah terjah masa promosi ini.

Menariknya lagi, setiap pembelian RM100 keatas akan dapat potongan harga sebanyak RM10 untuk semua barangan suplement kesihatan.

Terhad di Watsons Health Store sahaja tahu. Promosi ini akan berakhir sehingga 1 April ini. Paling penting promosi ini hanya di Nu Sentral sahaja tahu!

Ternyata Watsons Malaysia ini lengkap dengan citarasa pengguna. Senang cerita kesemua barangan Watsons up to date.

Dari segi kecantikan sehinggalah kesihatan serba serbi lengkap hanya di dalam satu kedai sahaja.

Jadi anda jangan lepaskan peluang ini pula. Rebut promosi Watsons ini untuk lengkapkan barangan penjagaan kesihatan anda!


Ibu Dedah Fasha Sandha Nikah 30 Mac Ini

Sebelum ini Fasha Sandha dan Aidil Aziz memberitahu bahawa mereka bakal melangsungkan pernikahan pada penghujung Mac ini. Bagaimanapun, tarikh sebenar pernikahan mereka tidak didedahkan.

Terbaru, ibu Fasha Sandha, Hatijah Teh Man mendedahkan anaknya itu bakal melangsungkan pernikahan dengan Aidil Aziz pada Sabtu ini, 30 Mac 2019.

Perkara itu dikongsikan menerusi akaun Instagram miliknya malam tadi. Menerusi entri tersebut, ibunya turut mendoakan kebahagiaan buat anaknya itu.

“Sebelum menjelangnya lusa (30 Mac), bersempena anakku akan bergelar isteri kepada Aidil. Mama ucapkan agar berbahagia hidupmu anak sehingga ke Jannah.

“Mama mendoakan agar Aidil dapat memberi kasih sayang kepadamu terutama kepada cucu-cucu mama sehingga ke hujung nyawa dengan seikhlas hatinya,” tulisnya.

Terdahulu, majlis pernikahan Fasha dan Aidil dikhabarkan bakal berlangsung hujung minggu ini namun merahsiakan tarikh majlis tersebut. Difahamkan, mereka bakal bernikah di kampung halaman Fasha yang terletak di Perlis Indera Kayangan.


“Kali Ini Saya Rasai Erti Perkahwinan Yang Sebenar”

Bakal melayari bahtera rumah tangga bersama Aidil Aziz tidak lama lagi, Fasha Sandha mengakui sebak menantikan hari bahagianya kerana perkahwinannya kali ini mendapat restu kedua belah keluarga.

Ujarnya lagi, perkahwinan keduanya ini berbeza dengan sebelum ini dimana kali ini ada majlis bertunang dan malam berinai seperti yang diimpikan oleh setiap wanita.

“Dugaan sebelum hari pernikahan pasti ada. Kalau tiada, tidak normal. Kali ini saya merasai erti perkahwinan yang sebenar. Mungkin kali ini apabila mendapat restu daripada kedua-dua pihak, rasanya lain. Lebih disayangi.

“Kali ini ada majlis bertunang, malam berinai dan segalanya dirancang dengan baik. Untuk saya, perkara-perkara seperti ini patut ada dalam kehidupan setiap wanita,” katanya kepada Kosmo!

Ditanya mengenai tarikh majlis pernikahannya, Fasha masih enggan berkongsikan lebih lanjut tentang perkara tersebut. Namun jelasnya lagi. mengikut perancangan ia akan diadakan hujung bulan ini.

“Ikut perancangan hujung bulan ini (Mac). Bagaimanapun, kalau sudah benar akan jadi, baru saya akan kongsi kerana kita tidak tahu apa akan jadi tetapi perancangan memang hujung bulan ini.

“Persiapan pun banyak belum siap. Belum lagi 80 peratus kerana saya suka buat semuanya sendiri. Kalau orang lain buat, takut rasa tertinggal,” katanya.

Difahamkan, mereka bakal bernikah di kampung halaman Fasha yang terletak di Perlis Indera Kayangan. Semoga majlis yang bakal berlangsung berjalan lancar dan dipermudahkan segala urusan.


“Pernah Berdepan Senapang Di Bawah Dagu, Saya Impi Mati Syahid”

Penyanyi Heliza Helmi antara selebriti yang paling aktif menyertai dalam misi keamanan dan kemanusian di luar negara untuk membantu saudara Islam di Palestin dan Syria.

Heliza mengakui ianya bukan mudah serta banyak cabarannya. Ujarnya, setiap kali menyertai misi kemanusian dia sering mengingati dirinya bahawa kemungkinan untuk kembali ke tanah air dalam keadaan bernyawa sangat tipis.

“Setiap kali pergi misi bantuan kemanusiaan, pasti Allah akan bagi pengalaman yang di mana kami berhadapan dengan nyawa di hujung tanduk.

“Tiket pergi ada, tiket kembali mungkin tidak ada. Terdapat satu pengalaman, kami diberitahu yang kawasan ini tidak selamat tetapi kami kami tiada pilihan. Kami hanya berselawat ketika ingin keluar. Selepas beberapa minit, tempat yang kami lalui itu meletup (akibat dibom),” katanya.

ONE WAY TICKET ( SHARE KAN ) PERGI MUNGKIN TAK KEMBALI _ Apa kata kata semangat yang boleh kalian komen di sini? Marilah kita menghulurkan sumbangan Salurkan Sumbangan buat rakyat Syria. . Menerusi Maybank Islamic SYRIA EMERGENCY APPEAL (DANA MAPIM) Akaun No : 562834636987 Atau www.tabungsyria.com – @saniarabyalkahery @hazwanihelmi @thehelmiswarrior @helizaguzelhive Subscribe Youtube Channel : The Helmis #thehelmiswarrior #helizahelmi #diariseorangmujahidah #helizahazwani #rescuesyria #mhitv3 #onewayticket #thehelmis

A post shared by  ?H E L I Z A H E L M I ? (@nurhelizahelmi) on Mar 26, 2019 at 3:52am PDT

Dalam pada itu, Heliza turut berkongsikan pengalaman getir dimana dia pernah berhadapan dengan situasi selaras senapang berada di bawah dagunya. Ketika itu dia hanya mampu berdoa dan mengimpikan untuk mati syahid.

“Setiap kali berada di sana, saya mengimpikan mati syahid malah saya pernah berhadapan dengan selaras senapang yang berada di bawah dagu.

“Saya berdoa ya Allah ambillah nyawaku. Wahai jiwa-jiwa yang tenang, pergilah mengadap Tuhanmu dalam keadaan kau reda dan diredai,” katanya lagi.


“Kalau Apa-Apa Terjadi Pada Saya, Macam Mana Mereka Nanti?”

Hampir enam tahun bergelar ibu tunggal kepada dua cahaya mata, Rita Rudaini mengakui bukan sesuatu yang mudah untuk dilaluinya. Terbaru, menerusi Instagram Rita meluahkan perasaan dimana dia perlu memikul tugas keduanya iaitu sebagai ibu dan bapa serta menguruskan semuanya sendiri.

Ujarnya lagi, tanggungjawab sebagai ibu tunggal lebih berganda sehinggakan tiada masa untuk memikirkan tentang dirinya sendiri. Malah Rita juga selalu memikirkan bagaimana anak-anaknya nanti jika sesuatu terjadi kepadanya.

BACA: Peminat Harap Anak Rita Rudaini Jadi Pemain Bola Sepak Sehebat Aidil Zafuan

“Hidup sebagai ibu dan bapa pada anak-anak, banyak yang harus saya uruskan, sediakan dan fikirkan. Semuanya saya kena fikir sendiri, tugas dan tanggungjawab saya dah double triple.

“24jam berfikir tanpa ada masa untuk fikir pasal diri sendiri tanpa ada masa untuk rest untuk diri sendiri, nak beli itu ini untuk hadiah diri sendiri pun saya tak pernah fikir lagi sejak ada dua nyawa lagi dalam hidup saya.

“Masa umpama tidak cukup untuk saya, setiap masa juga saya slalu fikir kalau ada apa-apa terjadi pada saya, macam mana mereka nanti?,” luahnya.

Airit Rayyan Rizqin, 10 dan Airit Qaqa Arjuna, 8, merupakan anak-anak Rita hasil perkahwinan dengan pemain bola sepak terkenal, Mohd Aidil Zafuan. Rita dan Aidil berkahwin pada 2008 namun bercerai lima tahun kemudian.


Awi Rafael Minta Netizen Positif, Henti Kecam Foto Seksi Atikah

Selepas isu tak jadi kahwin, baru-baru ini nama Atikah Suhaimie menjadi bualan ramai apabila pelakon itu memuat naik fotonya yang agak seksi berenang di pantai.

Malah ada netizen mengatakan Atikah tidak mungkin akan berubah dan kerana cara pemakaiannya itulah menyebabkan dia dan Awi Rafael putus tunang.

Meskipun sudah tiada lagi hubungan istimewa, nampaknya hubungan mereka baik dan Awi masih lagi mengambil berat terhadap tunangnya itu. Menerusi ruangan komen, Awi meminta netizen untuk positif dan berhenti mengecam bekas tunangnya itu.

Komen Awi itu dibalas oleh Atikah dengan ucapan terima kasih dan memuji sikap Awi yang sentiasa manis seperti selalu.

Susulan komen oleh Awi itu, rata-rata netizen memuji sikap profesional antara kedua mereka. Malah ada netizen masih mengharapkan agar mereka berdua berkahwin.  Bagus kedua selebriti ini, tidak bermakna jika tiada jodoh mereka perlu saling bermusuhan.


Foto ‘Posing Maut’ Janna Nick Dihujani Komen Nakal Netizen

Nama Janna Nick bukanlah nama baru dalam industri hiburan tanah air. Memulakan kerjaya dalam bidang lakonan, kini dikenali sebagai pengacara popular. Namun bukan mudah untuk bergelar selebriti, setiap tindak tanduk dan penampilan sering menjadi perhatian ramai.

Baru-baru ini, foto yang dimuat naik oleh Janna menjadi perhatian netizen gara-gara aksinya yang agak mengiurkan dan kurang manis untuk tatapan umum. Seperti sudah dijangka, foto tersebut dihujani dengan komen nakal netizen.

Bagaimanapun, ada segelintir peminat meminta Janna agar memadam gambar tersebut kerana bimbang ianya boleh mengundang fitnah. Malah ramai yang memberikan nasihat kepada Janna untuk tampil lebih sopan jika ingin kekal lama dalam industri seni.

Ramai pengikutnya turut menasihati Janna untuk lebih berhati-hati dalam soal pemakaian.Apa pun diharap selepas ini Janna lebih berwaspada sebelum memuat naik gambar di media sosial.


“Tahap Kebahagiaan Saya Sekarang Di Skala 100”

Sudah dua tahun mendirikan rumah tangga bersama pelakon cantik Nur Fazura, pelakon Fattah Amin mengakui kehidupannya kini sangat bahagia. Ujarnya, disebalik kejayaannya, Fazura adalah wanita yang banyak mendorongnya dan sentiasa ada ketika susah mahu pun senang.

Jika diberi skala kebahagiaan, Fattah memberikan markah maksimum untuk menggambarkan kebahagiaan rumah tangganya. Kata Fattah lagi, kebahagiaan rumah tangganya itu atas doa peminat dan keluarga.

“Kalau bagi skala bahagia 1 sehingga 10 tu, 10 la. Kalau 100 sehingga 100 tu, 200 peratus. Ini mungkin doa daripada peminat dan keluarga. Alhamdulillah Allah makbulkan. Saya bahagia dengan isteri saya.

“Fazura banyak membantu saya. Kan orang cakap, di sebalik kejayaan seorang lelaki ada wanita. Wanita itu adalah Fazura,” katanya kepada Media Hiburan.

Ditanya mengenai soal zuriat, Fattah memberitahu dia dan Fazura menyerahkan soal itu kepada ketentuan rezeki dan meminta para peminat mendoakan agar mereka dipermudahkan untuk mendapat cahaya mata.

“Saya tak salahkan orang untuk tanya soalan itu. Bila kita tak kahwin orang tanya bila nak kahwin. Bila dah kahwin, orang tanya bila nak ada anak.

“Kami sama-sama berusaha tapi rezeki itu datang daripada Allah Taala. Doakan supaya Fattah dan Fazura dapat baby tidak lama lagi,” katanya.


A.S. Watson Group Lancar Cawangan Baru ke 15,000 Di Central i-City Mall!

Rata-rata pasti mengenali peruncit kecantikan dan kesihatan antarabangsa yang terbesar di dunia, iaitu A.S. Watson Group yang selama ini menjadi kegilaan pelanggan terhadap barangan jualannya yang berkualiti tinggi.

Terbaru, A.S. Watson Group baru sahaja melancarkan cawangan terbaru ke-15,000 hari ini, yang terletak Central i-City Mall, Seksyen 7.

Pembukaan kedai baru Watsons Malaysia ini sekaligus melambangkan kejayaan syarikat terkemuka ini ia merupakan kedai Watsons ke-500 yang berada di Malaysia.

Pembukaan kedai baru Watsons yang berkeluasan 4,200 kaki persegi itu menggabungkan reka bentuk yang inovatif dan Central i-City Mall mengeksploitasikan teknologi untuk meningkatkan pengalaman pelanggan yang mahu berhubung secara dalam talian dan luar talian.

Cawangan terbaru ini turut dilengkapi dengan StyleMe, teknologi realiti maya bagi mempamerkan produk terkini yang menyeronokkan dan menarik untuk pelanggan.

Watsons’ Hi Mirror turut tersedia bagi pelanggan yang ingin mengetahui keadaan kulit wajah mereka. Senang cerita di cawangan terbaru Watsons ini semua lengkap dengan kecanggihan.

Bagi meraikan pembukaan kedai baru di negara ini, Watsons Malaysia mengadakan promosi kaw-kaw di seluruh negara, dimana pelanggan yang menjadi anggota ke-15,000 yang bertuah, berpeluang memenangi percutian ke Hong Kong untuk dua orang.

Manakala untuk members kad Watsons Malaysia pula akan mendapat potongan 5% dan 500 mata ganjaran dengan pembelian RM50 dan ke atas.

Terdahulu, Watsons yang merupakan jenama runcit utama A.S. Watson mempunyai lebih 7,200 kedai dalam 13 pasaran di Asia dan Eropah Timur.

Bukan itu sahaja, A.S. Watson adalah syarikat yang paling lama beroperasi di dunia dalam sejarah selama 178 tahun dan mempunyai lebih daripada 135 juta members yang setia.


“Saya Kini Bersedia Untuk Tinggalkan Kelab Ibu Tunggal”

Lebih empat tahun bergelar ibu tunggal, Fasha Sandha akui sedih untuk meninggalkan gelaran janda. Kata Fasha lagi, dia berasa bangga dapat menggalas status berkenaan dengan baik.

Meskipun ramai yang memandang serong dengan gelaran janda, namun bagi Fasha bukan mudah untuk memegang status tersebut kerana ia lambang kekuatan seorang wanita.

“Tidak ramai orang beranggapan baik terhadap status janda, namun pada saya ia melambangkan kekuatan seorang wanita atau ibu tunggal.

“Alhamdulillah saya berjaya menggalas status berkenaan dengan baik, sejujurnya kini saya bersedia untuk meninggalkan ‘kelab ibu tunggal yang telah saya sertai bersama beberapa rakan artis sebelum ini,” katanya kepada mStar Online.

Enggan mendedahkan tarikh perkahwinanya dengan Aidil Aziz, namun mengakui majlis tersebut akan diadakan penghujung bulan ini. Dalam pada itu, Fasha memberitahu dia dan Aidil merancang untuk berbulan madu di Pulau Langkawi.

“Insya-Allah jika tiada aral melintang kami bakal disatukan sekitar penghujung bulan ini, namun kami mengambil keputusan untuk menghebahkan pernikahan kami selepas selamat diijabkabulkan.

“Kami berbuat demikian kerana majlis yang bakal diadakan ialah majlis tertutup dan ia sekadar majlis sederhana buat sanak saudara terdekat, jumlah hantaran dan mas kahwin turut akan diumumkan selepas semuanya selesai kelak,” katanya.


Sekitar Majlis Malam Berinai Fasha Sandha, Aidil Aziz

Bakal meraikan hari bahagia tidak lama lagi, malam tadi pelakon Fasha Sandha dan Aidil Aziz telah mengadakan majlis berinai bertemakan Melayu Klasik.

Khabarnya majlis tersebut memang cukup meriah dihadiri oleh ahli keluarga kedua belah pihak, rakan-rakan artis dan media.

Jarang sekali selebriti menjemput pihak media untuk membuat liputan di malam berinai. Selalunya ia hanya dihadiri oleh teman rapat dan keluarga sahaja.

Pasangan sama cantik sama padan itu kelihatan sungguh cantik dan segak mengenakan busana berwarna ungu. Lebih menarik, malam berinai itu turut dimeriahkan dengan tarian tradisional Melayu.

Terdahulu, majlis pernikahan Fasha dan Aidil dikhabarkan bakal berlangsung hujung minggu ini. Difahamkan, mereka bakal bernikah di kampung halaman Fasha yang terletak di Perlis Indera Kayangan.

Semoga majlis yang bakal berlangsung berjalan lancar dan dipermudahkan segala urusan. Kami kongsikan beberapa keping gambar sepanjang majlis berlangsung.


Fattah Amin Nafi Tipu Duit Stokis, Rakan Kongsi Lari

Sebelum ini, sebuah portal hiburan mendedahkan menerima kiriman email daripada seorang ejen produk MRP Sup DIET & Berrytox dibawah syarikat MRP International SDN BHD milik pelakon Fattah Amin.

Individu itu mendakwa ejen-ejen berasa tertipu selain mengalami kerugian apabila sudah banyak melaburkan wang tetapi produk tidak dapat dijual kerana Fattah dikatakan tidak lagi rancak mempromosikan produknya itu seperti sebelum ini.

Dalam satu sidang media semalam, Fattah menegaskan dia tidak pernah bersekongkol atau menipu pihak stokis malah tidak terlibat dalam kes penipuan tentang produk tersebut.

Menurut Fattah lagi, 80 stokis yang menjual produk kesihatannya itu telah ditipu oleh rakan kongsinya. Ujarnya lagi, dia cuba menghubungi rakannya itu namun usahanya itu gagal.

“Saya rasa bersalah, ralat dan tidak dapat tidur selaga isu ini tidak dapat diselesaikan. Apabila saya mendapat tahu perkara ini hujung tahun lepas, saya cuba hubungi rakan kongsi saya bagi mendapatkan penjelasan, tapi usaha itu gagal.

“Jadi dalam isu ini, saya seorang selebriti saya yang terkena tempias dan semua orang akan cari saya,” katanya kepada mStar Online.

Dalam pada itu, Fattah sudah pun membuat laporan polis pada 8 Mac lalu di Balai Polis Dang Wangi. Laporan itu dibuat bagi membersihkan nama baik dan imejnya sebagai seorang selebriti.


Awal Ashaari, Scha Alyahya Menang Saman RM345,305

Pasangan selebriti, Awal Ashaari dan Scha Alyahya menang kes tuntutan saman sebanyak RM345,305 terhadap syarikat D’Haja (M) Sdn Bhd yang menjadi pengedar kedua minyak wangi eksklusif mereka iaitu Blue dan Maroon di Mahkamah Sesyen, Jalan Duta, Kuala Lumpur, hari ini.

Selepas berbulan-bulan naik turun mahkamah, Awal berkata kemenangan itu cukup bermakna buat dia dan juga isteri. Ujarnya lagi, dia juga berharap kes ini dapat menjadi pengajaran kepada peniaga diluar sana agar berniaga dengan jujur.

“Kami buat perkara ini bukan nak untung, tetapi menuntut hak yang sudah kami laburkan. Kami lega kerana kemenangan berpihak kepada kami dan nasib terbela. Sebelum ini saya pernah buat banyak perniagaan.

“Banyak kali juga ditipu apabila ada pihak ambil kesempatan. Jadi, pada usia sekarang saya tidak mahu lagi dipijak. Cukup semua ini dan sampai waktu saya perlu bertindak.

“Kepada pengeluar produk dan ahli perniagaan, carilah rezeki dan berniaga dengan berhemah, jujur dan jangan ambil kesempatan atas kelemahan orang lain,” katanya kepada Harian Metro.

Dalam pada itu, Scha berkata, dia sudah trauma dan serik untuk bekerjasama dengan syarikat tempatan. Scha juga turut berpesan kepada rakan artis untuk berani tampil ke hadapan jika terjadi perkara sama kepada mereka.

Terdahulu, Scha dan Awal memfailkan saman terhadap D’Haja (M) Sdn Bhd bagi menuntut ganti rugi lebih RM300,000 atas dakwaan melanggar kontrak perjanjian berhubung penjualan produk minyak wangi yang dikeluarkan pasangan selebriti itu pada 30 April lalu.


Qi Razali Doakan Kebahagiaan Nelydia Senrose

Pelakon dan pengacara Qi Razali mendoakan kebahagiaan bekas kekasihnya, Nelydia Senrose yang dikhabarkan bakal mendirikan rumah tangga tidak lama lagi April ini.

Qi  berkata, dia bersyukur Nelydia bertemu dengan seorang lelaki yang baik dan boleh membimbingnya. Qi turut mendoakan semoga rumah tangga yang bakal dibina itu kekal bahagia.

“Alhamdulillah, saya gembira dia jumpa dengan seseorang yang boleh membimbingnya dan dipertemukan dengan lelaki baik.

“Saya doakan semoga Nelydia berbahagia dan harap semua yang diimpikan akan dijumpai dalam perkahwinan nanti. Saya mendoakan yang terbaik untuk awak, Tahniah! Semoga berbahagia hingga ke anak cucu,” katanya kepada Harian Metro.

Dalam pada itu, Qi mendoakan supaya segala persiapan perkahwinan Nelydia bersama jejaka pilihan hatinya itu berjalan dengan lancar dan dipermudahkan.

“Saya juga doakan semoga apa yang dirancang menjelang hari bahagianya nanti berjalan dengan baik,” katanya.

Terdahulu, Nelydia Senrose mengesahkan bakal berkahwin tidak lama lagi dengan kekasih hatinya, Hafiz. Bagaimanapun, Nelydia masih belum berkongsikan tarikh pernikahannya.


“Tiada Apa Saya Rahsiakan, Password Saya Pun Dia Tahu”

Usia perkahwinan sudah mencecah tujuh tahun, sebelum ini Aeril Zafrel memberitahu dia dan Wawa Zainal belum pernah bergaduh besar.

Tidak lokek berkongsikan tips kebahagiaan bersama isteri, Aeril berkata kepercayaan antara satu sama lain merupakan perkara yang paling penting dalam sesebuah rumah tangga yang dibina. Ujarnya lagi, tidak perlu sorokkkan apa-apa atau berahsia dari pasangan.

“Untuk kekal bahagia, kita mesti terus percaya antara satu sama lain dan pada masa yang sama, kita tak perlu selindungkan apa-apa dari pasangan.

“Macam saya sendiri, tiada apa yang saya rahsiakan dari Wawa, password media sosial saya dan perkara-perkara lain pun dia tahu malah tolong uruskan.

“Saya harap agar Allah terus memberkati rumah tangga kami dan semuanya baik-baik sahaja,” katanya kepada Astro Gempak.

Aeril dan Wawa mendirikan rumah tangga pada tahun 2013 dan dikurniakan dua cahaya mata, Ahmad Fakhruddin Attar, 6, dan Hayla Maghfiratul Adzkiyaa,4. Semoga rumah tangga yang dibina kekal sampai ke syurga.


Skirt Che Ta Jadi Bahan Lawak, Disamakan Dengan Sayur

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana menjadikan Che Ta sebagai ikon fesyen untuk mereka yang berhijab.

Perkongsian terbaru Che Ta di Instagram menggayakan skirt berwarna hijau berlatar belakangkan daun menghijau menjadi perhatian ramai warga netizen.

BACA: Che Ta Dikecam Pakai Cermin Mata Hitam Di Majlis Aafiyah

Skirt hijau yang dipakai oleh Che Ta menjadi bahan lawak segelintir netizen yang mengatakan ianya kelihatan seperti daun pisang dan seakan-akan sayur.

Rata-rata netizen seolah keliru melihatkan skirt yang digayakan oleh Che Ta itu. Setelah merenung gambar berkenaan barulah mereka sedar ia adalah skirt.

Netizen hanya bergurau saja tu. Apa pun Che Ta tetap kekal anggun dan menawan menggayakan pakaian tersebut.  Kalau diikutkan, apa sahaja yang Che Ta gayakan pasti akan nampak cantik.


“Saya Tak Pernah Diet, Tak Tahu Apa Itu Erti Diet”

Nama Ruhainies sememangnya tidak asing lagi dalam industri tanah air. Memiliki rupa paras menawan pasti ramai yang mudah mengingati pelakon ini. Diberi peluang unutk menjadi pengacara sebuah program makanan, Ruhainies tidak risau memandangkan berat badannya sukar untuk bertambah.

Ujarnya lagi, selama ini dia tidak pernah mengamalkan sebarang diet kerana apa sahaja makanan yang di ambil berat badannya tetap maintain.

“Ini adalah projek kedua saya selepas sebelum ini saya buat travelog dan ini adalah travelog yang ke luar negara.

“Walaupun hanya ke Indonesia mungkin selepas ini ke saya akan ke seluruh Asia pula untuk mencari makanan-makanan halal.

“Saya tak pernah diet dan tak tahu apa itu erti diet. Alhamdulillah saya makan macam mana pun nasi kandar ke malam-malam, berat saya masih ok lagi,” katanya kepada Astro Gempak.

Dalam pada itu, Ruhainies memberitahu dia mahu mencuba sesuatu yang baru dengan terjun ke dalam bidang pengacaraan. Kata Ruhainies lagi dia mahu dikenali sebagai selebriti serba boleh dan bukan hanya sekadar berlakon.


Jelajah Suria Di Kuantan, Pahang Dibanjiri Peminat Kugiran Masdo!

Aura Kugiran Masdo tidak dapat disangkal lagi apabila ribuan peminat mereka di sekitar Pahang membanjiri Jelajah Suria 2019 di Kuantan City Mall, baru-baru ini.

Kugiran Masdo yang pertama kali menyertai Jelajah Suria turut mendendangkan lagu popular mereka iaitu Bercanda Di Malam Indah dan Dinda sehingga membuatkan peminat mula berdiri dan berasak ke hadapan pentas untuk menyaksikan persembahan mereka dengan lebih dekat.

Persembahan Kugiran Masdo ini turut disiarkan secara langsung menerusi frekuensi SURIA di seluruh Semenanjung Malaysia dan menarik lebih 15 ribu jumlah tontonan menerusi platform media sosial Facebook Suria FM.

Penyampai Suria, Issey turut tidak menyangka persembahan lagunya Alololo mendapat pelbagai reaksi daripada warga Kuantan.

Issey berkata penerimaan orang Kuantan terhadap lagu Alololo membuktikan bahawa sasaran lagu tersebut untuk menghiburkan orang ramai itu ternyata menjadi.

Kuantan City Mall, Kuantan Pahang merupakan lokasi kedua Jelajah Suria untuk tahun 2019 yang turut menampilkan beberapa artis jemputan seperti Sufian Suhaimi, Nabila Razali, Amir Masdi, Nizam Laksamana, Fieya Julia, Siti Sarah dan Kucaimars selain daripada penampilan istimewa penyampai-penyampai Suria seperti Fizi Ali, Issey, Cik Piah, , Sharifah Shahirah, Tyzo, Suraya dan DJ Lin.

Selain menyaksikan persembahan artis, pengunjung yang hadir turut dihiburkan dengan pelbagai aktiviti pentas seperti Kutu Karoks, Cuci Lagu Suria dan permainan pentas lain yang menawarkan wang tunai dan barangan eksklusif dari Suria FM.

Pertandingan Kutu Karoks merupakan antara aktiviti yang paling dinanti setiap kali Jelajah Suria. Seawal jam 12 tengah hari lagi, ribuan peserta beratur bagi mendaftarkan diri untuk menyertai pertandingan yang menawarkan wang tunai berjumlah hampir RM500 dan hamper tajaan syarikat rakaman FMC.

Lokasi Jelajah Suria seterusnya di AEON Station 18, Ipoh pada Sabtu ini, 30 Mac 2019 yang akan menampilkan kesemua penyampai Suria dan artis jemputan seperti Andi Bernade, Amir Ukays, Adira, Amir Masdi, Siti Nordiana, Tajul, Fareez Fauzi, Muna Syahirah, Naim Daniel dan Vicha.

Jadi anda jangan lupa untuk dapatkan maklumat dan perkembangan terkini Suria di laman web Suria dan juga laman sosial Facebook, Instagram & Twitter SuriaFMMalaysia.

Gunakan #JelajahSuria2019 untuk sebarang interaksi berkaitan jelajah ini di laman sosial.


“Perlu Ke Ambil Gambar Macam Ini, Sumpah Tak Kelakar”

Sudah lama rasanya kita tak dengar cerita tentang pelakon Azad Jasmin yang juga merupakan suami kepada pelakon Eira Syazira. Baru-baru ini nama pelakon itu menjadi bualan ramai gara-gara beberapa gambar yang dikongsikan di media sosial.

Gambar yang dimuat naik oleh Azad itu mengundang kecaman netizen dengan kelakuan yang tidak menyenangkan ketika bergambar bersama beberapa patung sewaktu bercuti di Indonesia.

Gambar yang dikongsikan itu memaparkan Azad bergambar sambil memegang buah dada tugu wanita, manakala satu lagi gambar Azad kelihatan memegang alat sulit tugu seorang kanak-kanak lelaki. Seperti sudah dijangka, tindakannya memuat naik gambar tersebut dikecam teruk oleh netizen.

Meskipun ramai yang terhibur melihat gambar tersebut, namun ada netizen mengatakan gambar yang dikongsikan itu bukanlah sesuatu yang kelakar. Malah ada netizen turut mempersoalkan tindakannya yang mengambil gambar sedemikian rupa.

Netizen juga turut berpendapat sebagai seorang selebriti sepatutnya pelakon itu menunjukkan contoh yang baik kerana bimbang tindakannya itu akan menjadi ikutan. Tidak kurang juga ada yang memberikan nasihat kepada Azad agar lebih berhati-hati sebelum memuat naik sesuatu di media sosial.


Dedah Suami Curang, Netizen Muak Dengan Tindakan Bella Astillah?

Baru sahaja reda kontroversi panas Aliff Aziz bersama pelakon baru Oktovia Manrose, nampaknya kisah rumah tangga Aliff dan Bella Astillah semakin hangat diperkatakan apabila satu demi satu kecurangan Aliff dibongkarkan oleh isterinya.

Sering mendedahkan kes kecurangan suaminya di media sosial, nampaknya ada sesetengah netizen sudah mula bosan dan naik menyampah dengan tindakan Bella itu.

Rata-rata netizen seakan berang dengan Bella yang hanya meluahkan perasaan mengenai suaminya di media sosial namun jika terjadi lagi isu yang sama Bella begitu mudah memaafkan Aliff.

Kata netizen lagi, bukan tidak bersimpati dengan nasib Bella tetapi sampai bila perlu berdiam diri dan membiarkan hati terus disakiti. Malah ada yang memberi nasihat kepada agar Bella terus bangkit dan move on.

Semalam, Bella sekali lagi mendedahkan kecurangan suaminya namun kali ini dengan wanita lain pula. Malah ada individu mendakwa melihat Aliff di dalam kereta bersama seorang wanita di Johor beberapa hari lalu.

Setakat ini masih tiada penjelasan lanjut daripada kedua-dua belah pihak berhubung isu tersebut. Apa pun diharap mereka dapat menyelesaikan segala permasalahan dengan baik.


“Patutlah Putus Tunang, Bila Nak Berubah Tak Tahu”

Berita mengenai pembatalan perkahwinan Awi Rafael dan Atikah Suhaimie ternyata mengejutkan ramai pihak. Mana tidaknya, tinggal beberapa hari sahaja lagi menjelang hari pernikahan mereka yang sepatutnya berlangsung 17 Mac lalu.

Pembatalan pada saat akhir itu sekaligus mencetuskan pelbagai spekulasi. Isu putus tunang tersebut sudah semakin reda tetapi lain pula cerita timbul apabila foto terbaru yang dimuat naik oleh Atikah mengundang kecaman netizen.

Memuat naik fotonya berenang di pantai, rata-rata netizen meluahkan rasa kecewa dengan penampilan pelakon itu yang dilihat terlalu seksi. Malah ada netizen mengatakan kerana pemakaian Atikah itulah menyebabkan dia dan Awi putus tunang.

Meskipun ramai yang mengecam, namun ramai peminatnya memberikan nasihat untuk tidak lagi memakai pakaian menjolok mata kerana bimbang ianya boleh mengundang fitnah.

Apa pun netizen janganlah asyik mengecam dan terlalu cepat menghukum seseorang. Mungkin Atikah sendiri boleh mengambil teguran yang diberikan jika kena pada gayanya.


Adira Suhaimi Dakwa Suami Bawa Lari Anak?

Sabtu lalu, Adira Suhaimi dikejutkan dengan khabar menyedihkan dimana bapanya meninggal dunia akibat kegagalan beberapa organ dalaman. Bagaimanapun timbul isu ketika Adira pulang ke Sabah untuk menghadiri pengebumian arwah bapanya.

Menerusi Instagram, Adira meluahkan rasa tidak puas hati apabila mendapat tahu anaknya di bawa ke tempat lain tanpa kebenarannya. Ujarnya lagi disebabkan itu dia tergesa-gesa pulang ke Kuala Lumpur.

Tidak menyebut nama individu yang berbuat demikian, namun rata-rata netizen berpendapat status itu seolah ditujukan kepada suaminya, Datuk Red.

Bagaimanapun, Datuk Red menjelaskan dia tidak membawa lari anak mereka sebaliknya membawa mereka bertemu adik-beradik iaitu anak isteri pertama. Ujarnya lagi, sebagai bapa tiada salahnya dia berbuat demikian.

“Adira balik kampung kerana ayah dia yang juga bapa mertua saya meninggal dunia, saya tidak dapat ikut berikutan ada hal kerja yang tidak dapat dielakkan. Ya, saya bawa anak-anak keluar makan, beli baju dan bawa berjumpa dengan adik-beradik yang lain,” katanya kepad mStar Online.

Dalam pada itu, Datuk Red memberitahu ada pihak cuba melaga-lagakan mereka suami isteri namun usaha itu gagal kerana Adira kini sedang hamil anak ketiga mereka.

“Ada yang tidak senang dan mahu kami berpisah tapi dia gagal kerana Adira kini hamil empat bulan. Insya-Allah bulan lapan akan lahir anak kesepuluh saya,” ujarnya.

Inilah yang dikatakan lumrah dalam berumah tangga dan bukan semua orang suka melihat kebahagiaan yang kita kecapi. Apa pun tahniah buat Adira dan Datuk Red yang bakal menimang cahaya mata ketiga tidak lama lagi.


Fasha Sandha, Aidil Aziz Nikah Hujung Minggu Ini?

Sebelum ini Fasha Sandha dan Aidil Aziz memberitahu bahawa mereka bakal melangsungkan pernikahan pada penghujung Mac ini. Bagaimanapun, tarikh sebenar pernikahan mereka tidak didedahkan.

Terbaru, khabarnya majlis pernikahan mereka bakal berlangsung hujung minggu ini. Difahamkan, mereka bakal bernikah di kampung halaman Fasha yang terletak di Perlis Indera Kayangan.

Untuk majlis resepsi di belah keluarga pengantin lelaki pula akan diadakan di kampung halaman Aidil yang terletak di Rembau, Negeri Sembilan pada 6 April ini berkonsepkan ala kampung.

Seramai 5,000 tetamu termasuk kaum keluarga, rakan-rakan serta wakil media di majlis resepsi itu nanti. Fasha dan Aidil mengikat tali pertunangan pada 18 November tahun lalu.

Ini merupakan perkahwinan pertama untuk Aidil dan kedua untuk Fasha. Sebelum ini, Fasha pernah berkahwin dengan Rizal Ashram Ramli ataupun Jejai pada 27 April 2012 dan bercerai pada 20 Januari 2016.

Hasil perkahwinan, mereka dikurniakan dua orang cahaya mata, Putra Rayfal Ramli, 5 dan Putri Raysha Jemaima, 4.


Fasha Sandha Berdebar Menanti Hari Bahagia Bergelar Raja Sehari

Umum mengetahui selebriti terkenal tanah air, Fasha Sandha bakal membina mahligai bersama tunang tercintanya Aidil Aziz hujung Mac ini.

Menanti hari yang penuh bahagia dan debaran, Fasha turut berkongsi perasaannya untuk menjadi raja sehari yang bakal ditonton oleh ribuan peminat dan keluarga.

Menerusi laman Instagram selebriti ini, Fasha turut mendedahkan busana pengantin yang bakal digayakan olehnya, direka oleh pereka fesyen terkenal Rizman Ruzaini.

Fasha turut menyatakan tidak sabar menanti hasil kerja Rizman Ruzaini dalam menghasilkan busana pengatin untuknya. Rata-rata para peminat Fasha memuji ketelitian dan kesempurnaan gaun rekaan Rizman Ruzaini ini.

Nama Rizman Ruzaini memang tidak asing lagi dikalangan raja sehari. Ternyata kesemua rekaan yang dicipta oleh dua sahabat baik ini bakal menambah seri pengantin di samping busana yang digayakan tampil kemas dan mewah.

Jika sebelum ini, Fasha berkongsi gambar pre wedding di laman Instagram miliknya dan perincian gaun yang digayakan dikongsi menerusi tiga jarak yang berbeza iaitu normal, dekat dan juga secara ‘close up’.

Ternyata gambar yang dikongsi oleh Fasha tersebut dirakam oleh lensa kamera Huawei Mate 20 yang mempunyai kecanggihan dan keunggulan seperti Huawei P30 series.

Terbaru, Huawei sekali lagi mengambil peluang merakam rekaan busana raja sehari Fasha Sandha dan pasangannya Aidil.

Rekaan yang penuh dengan ketelitian dan fokus yang tajam itu dirakam tepat oleh lensa kamera Huawei.

Telefon pintar keluaran Huawei semestinya dilengkapi dengan kamera berinovatif tinggi yang bakal menghasilkan gambar yang lebih cantik meskipun gambar diambil dari jarak yang jauh.

Kecanggihan yang diciptakan oleh Huawei dengan kehadiran kamera ini ternyata akan buatkan anda terpukau dengan kehebatan telefon pintar keluaran Huawei.

Tapi adakah Fasha bekerjasama dengan pihak telefon pintar Huawei dalam majlis perkahwinannya nanti?

Yalah mana tidaknya foto pre wedding dan busana pengatin ini dirakam oleh lensa kamera yang sama. Jadi kami tertanya-tanyalah juga.

Rasa tak sabar pula nak tahu apa yang akan terjadi di antara dua selebriti terkenal ini. Nampaknya perkahwinan yang dikatakan wedding of the year ini bakal menrungkai segala persoalan kami.

Sebelum itu, jangan lupa untuk saksikan pelancaran Huawei P30 series secara langsung di Youtube, Facebook dan Twitter Huawei.

Pelancaran tersebut akan diadakan di Paris, pada 26 Mac ini, bermula jam 2 petang. Sama-sama kita nantikan!


Netizen Kurang Senang Remy Ishak Kongsi Gambar Bekas Tunang

Minggu lalu, berita putus tunang Remy Ishak dengan Ezza Yusof ternyata mengejutkan ramai peminat. Mana tidaknya, selepas dua tahun mengikat tali pertunangan Remy mendedahkan hubungannya dengan Ezza sudah pun berakhir.

Namun baru-baru ini Remy dilihat memuat naik beberapa keping gambar bekas tunangnya di akaun Instagram miliknya. Gambar tersebut turut disertakan dengan kapsyen “Stay strong Ezza”.

Bagaimanapun gambar yang dikongsikan itu menumbulkan rasa kurang senang dikalangan netizen yang berpendapat mengapa selepas putus tunang baru nak muat naik gambar bekas tunangnya sedangkan ketika bertunang dahulu tiada gambar Ezza yang dikongsikan.

Malah ada netizen mempersoalkan kapsyen Remy itu seolah tidak kena dengan situasinya yang baru saja putus tunang. Namun ada mendoakan agar suatu hari nanti Remy dan Ezza akan kembali bersama.

Rabu lalu, Remy mengesahkan pertunangannya dengan Ezza sudah pun berakhir sejak sebulan lalu. Menurut Remy, perpisahan mereka itu bukan disebabkan oleh orang ketiga. Remy dan Ezza mengikat tali pertunangan pada 1 Mei 2017.


Baru 4 Hari, Upin & Upin: Keris Siamang Tunggal Kutip RM5.3 Juta

Dasyat betul penangan filem Upin & Upin Keris Siamang Tunggal. Meskipun menjadi mangsa  ‘curi rakam’, namun filem tersebut berjaya meraih kutipan sebanyak RM5.3 juta walaupun baru sahaja empat hari ditayangkan di pawagam.

Rata-rata penonton memuji filem tersebut yang sememangnya sangat luar biasa dan setanding animasi Hollywood. Malah ada yang mengatakan seperti menonton filem Disney.

Ramai penonton kagum melihat jalan penceritaan filem tersebut yang banyak menerapkan elemen dan budaya Melayu serta tradisional.

Difahamkan filem tersebut menelan belanja RM20 juta dan mengambil masa lima tahun untuk dihasilkan. Filem Upin & Upin: Keris Siamang Tunggal itu juga akan ditayangkan di Vietnam pada 27 April depan, kemudian di Indonesia pada 9 Mei.

Tahniah diucapkan kepada mereka yang terlibat dalam pembikinan filem Upin & Upin: Keris Siamang Tunggal. Siapa yang belum menonton lagi filem ini, tonton dulu trailer filem ini terlebih dahulu.


Aliff Aziz Padam Semua Gambar Bella Astillah Di Instagram

Nampaknya masih belum reda lagi masalah rumah tangga pelakon Aliff Aziz dan Bella Astilla. Semalam, Bella sekali lagi mendedahkan kecurangan suaminya namun kali ini dengan wanita lain pula. Malah ada individu mendakwa melihat Aliff di dalam kereta bersama seorang wanita di Johor beberapa hari lalu.

Susulan isu tersebut,  sejak semalam ruangan komen Instagram Aliff Aziz dihujani dengan komen kritikan dan kecaman netizen.  Tidak kurang juga, ada netizen tertanya-tanya mengapa tiada langsung gambar Bella Astillah seperti sebelum ini.

Malah tiada lagi gambar keluarga serta ucapan manis untuk hari jadi isterinya yang dimuat naik pada 15 Mac lalu. Hasil carian netizen, Aliff Aziz juga dilihat tidak lagi mengikuti Bella di laman Instagram.

Setakat ini masih tiada penjelasan lanjut daripada kedua-dua belah pihak berhubung isu tersebut. Apa pun diharap mereka dapat menyelesaikan segala permasalahan dengan baik.


Bella Astillah Dedah Lagi Kecurangan Aliff Aziz

Baru saja reda kontroversi panas Aliff Aziz bersama pelakon baru Oktovia Manrose, nampaknya Bella Astillah sekali lagi dilihat meluahkan rasa tidak puas hati kepada seseorang yang dipercayai suaminya.

Menerusi perkongsian itu, Bella nampaknya seperti sudah hilang sabar dan meminta agar Aliff menjaja cerita kononnya dia yang menghalau suaminya keluar daripada rumah. Ujarnya lagi, keluarganya juga tahu perkara sebenar bahawa dia tidak menghalau Aliff.

Bella juga sekali lagi mendedahkan kecurangan Aliff namun kali ini dengan wanita lain. Bella turut memuat naik perbualan dengan seorang peminat yang mendakwa melihat Aliff di dalam kereta bersama seorang wanita di Johor beberapa hari lalu.

Selepas isu dengan Oktovia, Aliff membuat permohonan maaf dan mengakui semua yang terjadi adalah salahnya. Aliff juga memberitahu dia kesal di atas tindakannya dan rasa bersalah terhadap isterinya kerana sering memberikan masalah.

Oktovia juga turut tampil memohon maaf dan mengakui kesalahannya. Meskipun terluka, Bella memberitahu dia memaafkan pihak yang terlibat kerana apa yang penting baginya adalah kejujuran.

Pada tahun 2017, Aliff pernah mengecewakan hati isterinya apabila dikatakan menjalin hubungan dengan pelakon Afifah Nasir. Namun, Bella membuat keputusan untuk memaafkan suaminya.


“Kita Berubat Saja, Tak Nak Tuduh Siapa-Siapa” – Ibu Sajat

Baru-baru ini, usahawan kosmetik Sajat dilapor dikejarkan ke hospital. Menurut pembantu peribadinya, Sajat dikatakan terkena penyakit misteri, meskipun sudah menggunakan pelbagai kaedah perubatan namun tidak berhasil.

Semalam, Sajat sudah dibenarkan pulang dan keadaan kesihatannya bertambah baik. Menerusi Instagram, ibu Sajat memberitahu anaknya itu memerlukan rehat yang cukup. Ditanya mengenai keadaan anaknya itu, ibu Sajat tidak memberikan banyak komen.

Jelas ibu Sajat lagi, mungkin ada pihak atau invidivu tidak berpuas hati dengan anaknya itu, namun dia tidak mahu menuduh sesiapa.

alhamdulillah..berkat doa keluarga dan semua..nursajat semakin pulih. sekarang nursajat dijaga rapi oleh keluarga.doakan dia cepat pulih.amin

A post shared by  NURSAJAT (@nursajadiah) on Mar 23, 2019 at 7:44pm PDT

Diruangan komen, rata-rata netizen mendoakan agar Sajat diberikan kesihatan yang baik dan dipermudahkan urusan. Tidak kurang juga ada yang memberikan cadangan kepada Sajat untuk mencuba rawatan cara Islam.

Namun, ada segelintir netizen mengatakan usahawan itu mungkin berlakon sakit hanya untuk gimik semata-mata atau meraih perhatian ramai. Betul apa yang dikatakan netizen, sakit itu penghapus dosa. Apa pun diharap Sajat tabah menghadapi ujian dan semoga cepat sembuh.


Rahsia Wanita Jepun Kekalkan Kulit Wajah Bersinar Keemasan

Rata-rata wanita pastinya inginkan kulit wajah yang bersinar dan licin bukan? Meskipun telah banyak menggunakan pelbagai produk kecantikan namun ada lagi yang masih gagal mendapat hasil yang menabjukkan.

Kebanyakannya menghabiskan ribuan ringgit hanya untuk mencantikan wajah. Ada yang suntik botox, ada yang suntik vitamin pada wajah.

Namun tahukah anda, ada langkah yang lebih selamat untuk anda dapatkan hasil yang super gempak pada wajah anda. Nak tahu bagaimana ikuti langkah ini.

Anda harus banyakan minum air putih untuk memberi kesan positif kepada kulit wajah dan elakkan minum air berkaffin dengan terlalu banyak.

Seeloknya anda minum jus buah-buahan yang kurang gula. Bagi membekalkan air yang cukup untuk badan tidak semestinya hanya minum dua liter air kosong, tetapi boleh juga diperoleh daripada sumber lain seperti buah-buahan.

Jus buah-buahan ini akan membekalkan vitamin C kepada anda secara alami untuk memberi kesan kulit cantik. Jadi selain mendapat air yang cukup, kulit juga akan menjadi lebih segar.

Perkara ini anda perlu pandang serious disebabkan setiap hari wajah anda sentiasa dihiasi dengan make-up. Selepas seharian di luar rumah pastikan anda mencuci make-up terlebih dahulu.

Tidak kisah sama ada make-up yang anda gayakan itu tebal atau nipas, seeolaknya semasa mencuci muka anda harus pastikan kulit wajah anda bersih.

Apabila menggunakan kapas untuk menanggalkan make-up, pastikan anda tidak kesat dengan terlalu kuat. Ini akan menyebabkan keanjalan kulit anda terjejas.

Bagi mendapatkan kulit yang halus dan mulus sepanjang hari, scrub wajah anda dengan cara yang betul. Pastikan scrub wajah yang anda pilih bersesuaian dengan tahap kulit anda.

Nak lagi selamat dan jimat, anda boleh sahaja menggunakan scrub daripada bahan yang ada di dapur seperti kopi.

Scrub kopi ini mampu mengurangkan mata bengkak, menanggalkan sel-sel kulit yang mati, menegangkan kulit serta mampu memberi kecerahan pada kulit wajah anda.

Selepas anda mengikuti tips di atas, penjagaan muka dengan menggunakan mask adalah langkah yang seterusnya.

Jika anda mahukan kulit wajah anda mulus dan bersinar keemasan seperti wanita Jepun, anda hanya perlu menggunakan Golden Jelly Mask untuk memberikan lagi kelembapan pada wajah anda.

Nak-nak lagi Golden Jelly Mask ini hadir dalam pelbagai fungsi antaranya Golden Jelly Mask Hyaluronic Acid, Golden Jelly Mask Collagen, Golden Jelly Mask Mask Royal Jelly, Golden Jelly Mask Lavender.

Golden Jelly Mask akan memberikan kelembapan, dan melembutkan kulit wajah anda secara berpanjangan dengan herba semula jadi (essential oil) yang menjadi bahan utama Golden Jelly Mask.

Menarik lagi, dengan Golden Jelly Mask ini juga akan membuatkan kulit wajah anda tampil licin bersinar keemasan dan memberi keanjalan kulit wajah.

Pelbagai mask yang anda boleh gunakan di wajah dengan keluaran Premium Puresa Golden Jelly Series ini. Untuk dapatkan wangian bunga rose pada wajah anda, anda boleh apply Golden Jelly Mask Rose.

Bagi yang suka dengan wangian buah-buahan anda boleh jadikan Golden Jelly Mask Peach sebagai pilihan hati anda.

Pastikan anda mengunakan mask sebelum tidur untuk mendapatkan hasil kulit yang mulus dan licin keesokkan harinya.

Bagi mendapatkan extra kelembapan kulit wajah yang berpanjangan anda digalakkan untuk menggunakan Golden Jelly Lotion pada wajah.

Golden Jelly Lotion dilengkapi dengan herba semulajadi dan juga mengandungi daun emas Kanazawa dan 5 jenis bahan pelembab.

Caranya mudah sahaja, selepas pembersihan wajah, gunakan Golden Jelly Lotion dengan kuantiti yang sesuai dengan wajah anda dan urut perlahan sehingga diserap sepenuhnya.

Jika anda amalkan tips-tips di atas anda akan dapat hasil yang menabjukkan pada kulit wajah anda dan akan sentiasa kekal berseri-seri seperti semulajadi.

Jangan lupa untuk dapatkan barangan keluaran Utena ini di Watsons, SaSa, Isetan, AEON, Ben’s Independent Grocers, Tokyoninki atau di farmasi berdekatan anda.


Nelydia Senrose Bakal Nikah Awal April Ini?

Terdahulu, Nelydia Senrose mengesahkan bakal berkahwin tidak lama lagi dengan pilihan hatinya yang dikenali sebagai Hafiz. Nelydia juga memberitahu dia kini sibuk membuat persiapan perkahwinannya.

Bagaimanapun, Nelydia enggan mengulas lanjut mengenai butiran perkawinannya, malah tarikh pernikahannya juga masih lagi menjadi tanda tanya.

Bagaimanapun menurut Harian Metro di ruangan Cik Pang, pelakon itu dikhabarkan akan bernikah pada awal April depan.

“Baru-baru ini teman Cik Pang memaklumkan aktres itu khabarnya akan bernikah pada minggu pertama April depan.

“Jika benarlah apa yang disampaikan itu, ini bermakna tinggal kurang dua minggu saja lagi Nelydia bakal bergelar isteri orang.

“Di kesempatan ini juga Cik Pang mengucapkan sekalung tahniah buat Nelydia kerana bakal membuka lembaran baharu dalam hidupnya,” katanya menerusi ruangan Cik Pang.

Apa pun kita nantikan sahaja Nelydia umumkan tarikh majlisnya kelak. Apa yang pasti perkahwinan pelakon ini antara yang dinanti ramai peminat.


Ini Rahsia Wanita Jepun Kekalkan Pengayaan Rambut Secara Rapi Dan Cantik

Bagi yang free hair pastinya sentiasa ingin tampil kelainan dengan gaya rambut yang berbeza setiap hari bukan?

Tapi kekangan masa akan membuatkan anda menghabiskan berjam-jam untuk set rambut anda jadi bak diva dan kekal rapi.

Jika anda perasan, pengayaan rambut wanita Jepun sentiasa menggekalkan gaya rambut yang rapi dan cantik meskipun dalam keadaan yang sangat sibuk.

Tapi tahukah anda, ini sebenarnya rahsia penjagaan rambut mereka kekal rapi berpanjangan. Bagi yang sentiasa sibuk seperti pramugari yang sentiasa terdedah dengan orang ramai anda wajib jadikan rahsia ini sebagai penyelamat.

Dengan Matomage Hair Styling Series anda boleh gayakan rambut anda sambil pejam mata sahaja.

Tidak perlu susah-susah habis duit beratus ringgit untuk buat penggayaan rambut di saloon.

Jika anda mahukan gaya rambut anda sentiasa kemas dan rapi seharian anda harus semburkan rambut anda dengan hair styling water terlebih dahulu dan terus bentukkan gaya rambut yang anda inginkan.

Hair styling water merupakan cecair yang melembutkan rambut anda untuk mudah dibentuk dan akan membuatkan rambut anda kelihatan bermaya serta sihat sepanjang hari.

Kali ini para pramugari mahupun anda yang free hair bolehlah bentuk rambut anda dengan suka hati tanpa fikir rambut anda akan kusut jika terlalu lama menggayakan rambut.

Yang paling penting, rambut anda akan kelihatan bermaya walaupun anda sibuk dengan kerja dan terdedah dengan cahaya matahari yang akan memberikan kesan rambut kering kepada anda.

Selepas membuat penggayaan rambut pastinya anak-anak rambut anda akan terkeluar bukan? Jangan risau dan panik, sapu sahaja Hair Styling Stick pada anak-anak rambut anda.

Sangat mudah dan sesuai untuk anda yang sering travel dan anda yang sering berdepan dengan orang ramai sekaligus dapat menjimatkan masa. Kenapa kami kata begitu?

Hair styling stick yang berbentuk bulat ini sangat mudah untuk dipengang tanpa memerlukan jari anda.

Bagi yang nak cepat dan terkejar-kejar waktu itu, hair styling stick ini sangat sesuai untuk anda. Hanya perlu masukkan dalam beg dan jika rasa tidak selesa rapikan sahaja rambut anda dengan si comel ini.

Hanya sapu sahaja, sudah boleh buat rambut anda rapi sepanjang masa. Jika anda mahu rambut anda kekal rapi berpanjangan anda boleh gunakan hair styling stick (strong hold) ini.

Jika rambut anda kerinting pun boleh untuk rapikan hanya dengan hair styling stick (strong hold) ini.

Sekiranya mahukan rambut anda rapi bak semula jadi hair styling stick (regular) dapat membantu anda tampil kemas semulajadi.

Hair styling stick (regular) yang mengandungi minyak Camellia ini sangat sesuai untuk menyuburkan rambut kering dan tidak terurus.

Lepas ini para pramugari dan si free hair tiada masalah rambut kusut dan susah dibentuk lagilah.

Anda pun boleh gayakan rambut dalam masa yang singkat. Jadi apa tunggu lagi, terjah Watsons, SaSa, Isetan, AEON, Ben’s Independent Grocers, Tokyoninki atau di farmasi berdekatan anda sekarang untuk dapatkan barangan keluaran Utena ini.


“Semua Yang Berlaku Atas Sebab Tertentu” – Bekas Tunang

Selepas dua tahun mengikat tali pertunangan, berita putus tunang Remy Ishak dengan Ezza Yusof ternyata mengejutkan ramai peminat. Selepas lima hari pendedahan Remy mengenai status hubungannya, akhirnya bekas tunangnya itu tampil bersuara.

Menerusi Instagram, Ezza mengatakan dia akan berhenti bercerita dan tidak akan lagi mengenang kisah lalu. Menyambut ulang tahun kelahiran ke-36 hari ini, kata Ezza lagi, dia mahu memulakan kisah baru.

“Alhamdulillah, selamat ulang tahun kepada saya. Mari kita mulakan hari istimewa ini dengan tenaga baru. InsyaAllah mulai hari ini saya akan berhenti menceritakan kisah lama dan memulakan kisah baru untuk diri saya

“Rahsia untuk berubah ialah dengan memberi fokus kepada tenaga anda bukannya melawan kehidupan lama tapi untuk membina sesuatu yang baru.

“Saya akan menjadi lebih baik, tiada siapa dapat menghalang atau melambatkan usaha saya. Saya sentiasa ingat semuanya yang berlaku atas sebab tertentu. Apa yang berlaku memberi motivasi dan inspirasi kepada saya,” tulisnya.

Rabu lalu, Remy mengesahkan pertunangannya dengan Ezza sudah pun berakhir sejak sebulan lalu. Menurut Remy, perpisahan mereka itu bukan disebabkan oleh orang ketiga. Remy dan Ezza mengikat tali pertunangan pada 1 Mei 2017.


Rashidi Ishak Alami Kemurungan Selepas Bercerai

Selepas 17 tahun mendirikan rumah tangga, hubungan pasangan pelakon Rashidi Ishak dan Vanidah Imran bertemu titik noktah apabila aktor itu mengesahkan mereka sudah berpisah pada 9 Ogos tahun lalu.

Rashidi mengakui bukan mudah untuk melalui episod hitam tersebut dan dia mengalami kemurungan dalam tempoh tiga bulan pertama perpisahan. Katanya lagi, keputusan untuk berpisah dibuat selepas kerana tiada lagi keserasian.

“Tiga bulan pertama sudah tentu masa paling sukar untuk saya lalui, saya berdepan dengan kemurungan. Saya cuba elakkan menghadiri majlis keramaian atau bertemu orang ramai. Namun hari demi hari ia semakin baik dan saya mula menerima keadaan itu.

“Sepanjang 17 tahun kami tiada masalah berkaitan orang ketiga, apa yang saya boleh katakan ia disebabkan tiada lagi keserasian. Ia jalan terakhir untuk hubungan kami dan Alahmdulillah anak-anak matang utnuk menerima keputusan tersebut,” katanya kepada mStar Online.

Dalam pada itu, Rashidi memberitahu dia ada sebab mengapa merahsiakan perceraian tersebut. Ujarnya, dia tidak mahu menghebahkan perkara itu kerana ingin menjaga emosi anak-anak bukan sebab terikat dengan kontrak komersial.

“Kami ambil masa tujuh bulan disebakan masa ini adalah yang paling sesuai kerana semua sudah bersedia. Kami mahu menjaga emosi anak kami yang bakal menduduki SPM ketika itu dan tidak keran terikat dengan kontrak komersial,” ujarnya.

Rashidi dan Vanidah berkahwin pada 1 Oktober 2000 dan dikurniakan dua cahaya mata, Mikhail Imran dan Mariyam Rashika.


Bakal Berkahwin, Ini Ucapan Nora Danish Buat Fasha Sandha

Seperti yang diketahui, Fasha Sandha bakal mendirikan rumah tangga kali kedua bersama Aidil Aziz tidak lama lagi. Dalam pada itu, Nora Danish sempat memberikan ucapan dan doa khas buat Fasha.

Menerusi ucapannya, Nora mendoakan kebahagiaan di dunia dan akhirat buat Fasha sempena perkahwinannya yang bakal dilangsungkan tidak lama lagi. Nora juga mendoakan semoga urusan perkahwinan dipermudahkan.

Titipan ucapan dari Nora Danish buat Fasha Sandha yang bakal melangsungkan perkahwinan tidak lama lagi. Semoga semuanya dipermudahkan, amin ya rabb ?? #MHnews #MediaHiburan

A post shared by  Media Hiburan (@mediahiburanofficial) on Mar 22, 2019 at 2:46pm PDT

“Kepada Nur Fasha Sandha, selamat melangsungkan perkahwinan. Semoga kekal hingga jannah, jadilah isteri yang baik dan alhamdulillah. Kami semua mendoakan semoga awak bahagia dunia akhirat,” katanya.

Diruangan komen ucapan tersebut, rata-rata netizen memuji Nora Danish yang sentiasa positif. Kata netizen lagi, mereka juga berharap hubungan baik antara kedua mereka akan berkekalan sampai bila-bila.

Pada bulan Ramadhan tahun lalu, Fasha Sandha akhirnya mengambil keputusan untuk berdamai dengan Nora Danish setelah sekian lama bersengketa. Keputusan itu dibuat demi hubungan anak-anak mereka yang bersaudara dan sangat rapat.


Neelofa Dedah Sikap Sebenar Ameera Khan

Dalam ramai-ramai adik-beradik Neelofa, adik perempuannya berusia 18 tahun ini iaitu Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial dan mungkin bakal mengikut jejak langkah kakaknya.

Neelofa mengakui sangat bangga dengan pencapaian adiknya itu dan tidak sangka Ameera mampu melibatkan dirinya dalam industri hiburan sejauh ini. Ujarnya lagi, adiknya itu lebih kuat darinya dan tidak mudah terkesan dengan cakap-cakap orang mengenai dirinya.

“Saya sangat bangga. Nasihat saya, untuk berada dalam industri ini mental perlu kuat dan kental. Saya pun tidak sangka dia boleh pergi sejauh ini. Sebenarnya, mental dia lagi kuat daripada saya sebab permulaan kami dalam industri sangat berbeza.

“Dia tidak bermula sebagai pelakon dan penyanyi atau pengacara, namun tidak mudah terkesan dengan apa yang orang kata tentang dirinya.

“Dia bertuah kerana saya sudah berada dalam bidang ini tatkala dia baru hendak bermula,” katanya kepada Astro Gempak.

Sebelum ini, Ameera memberitahu mahu berjinak-jinak dalam dunia pengacaraan disamping dalam perniagaan seperti kakaknya. Bak kata peribahasa, ke mana tumpahnya kuah kalau tidak ke nasi.  Tidak mustahil suatu hari nanti Ameera juga mampu mencipta nama dan bakal mengikut jejak langkah Neelofa.


Realisasikan Percutian Impian Anda Dengan Aplikasi Boost!

Siapa yang tak sukakan percutian? Tetapi ramai yang beranggapan setiap kali mahu merancang percutian memerlukan bajet besar sehingga ada yang terpaksa menangguhkan percutian idaman. Tak perlu risau dah semua tu!

Kalau ikutkan bulan Mac ini ramai yang dah mula rancang percutian, maklumlah sekarang sana sini ada offer. Tapi lagi best kalau korang rancang percutian dengan harga lebih murah dan dalam masa sama dapat pulangan tunai. Korang keluar duit, tapi dapat duit? Wow! Menarik bukan?

Macam mana korang boleh spend untuk dapatkan pulangan tunai? Sudah tentulah dengan Aplikasi BOOST! Dengan aplikasi BOOST, korang boleh beli tiket penerbangan, tiket bas, tempahan hotel dan masuk ke taman tema dengan harga jauh lebih murah dan dapat pulangan tunai yang berbaloi! Sepanjang 15 Mac hingga 30 April ini, ada pelbagai promosi percutian di aplikasi Boost!

Penumpang Firefly boleh membayar tiket mereka melalui Boost dan menikmati wang tunai RM25 dengan pembelian minimum RM220. Promosi terhad sekali untuk setiap pelanggan. Lebih menarik, untuk mereka yang bertuah, Firefly berpeluang memenani 2 pasang tiket penerbangan domestik bernilai RM6,000! Tunggu apa lagi, tawaran ini hanya untuk transaksi terawal sahaja.

Tak tahu dekat mana nak dapatkan promosi atau harga tiket murah untuk ke Universal Studios Singapore, Sunway Lagoon, Legoland dan macam-macam lagi? Wonderfly menawarkan harga terendah untuk destinasi, aktiviti dan tarikan dari seluruh negara Asia.

Belanja minimum RM180 di Wonderfly melalui Boost, anda akan pulangan tunai RM18. Berita baik untuk anda, Wonderfly menawarkan sepasang tiket masuk ke Sunway Lagoon serta percutian 2 hari 1 malam di Lost World Resort dan 2 tiket masuk ke Lost World of Tambun kepada mereka yang bertuah!

Di zaman teknologi serba canggih ni anda tak perlu lagi beratur untuk membeli tiket taman tema atau apa saja aktiviti menarik percutian. Di Tripcarte anda boleh dapatkan tiket dengan mudah dan paling penting tak perlu susah-susah nak print tiket!

Belanja minimum RM300 Tripcarte melalui Boost, anda akan menikmati pulangan wang tunai RM30. Lebih menarik, Tripcarte kini menawarkan 20 tiket dan kod kupon bernilai RM300 serta hadiah utama, pakej Plane in the City bernilai RM600 kepada pembeli bertuah.

Tak payah pening kepala nak dekat mana nak cari tiket flight murah, mana pula nak cari hotel dengan harga berpatutan. Cari saja di Mayflower, semuanya ada. Paling best, melalui Boost jika anda belanja minumum di Mayflower, boleh dapat RM30 pulangan tunai.

Lebih menarik, Mayflower kini sedang mengadakan diskaun untuk tawaran online di laman web mereka. Apa yang best dengan tawaran yang disediakan ialah 10% penurunan harga, Rebat Pakej RM200 setiap pek untuk tempahan lawatan terpilih dalam talian. Tawaran yang paling mengejutkan ialah Fly For Free Package iaitu pakej bundle hotel bersama penerbangan, diskaun sehingga kosong untuk penerbangan jika ditempah bersama hotel.

Jika anda merancang percutian atau pulang ke kampung menaiki bas, RedBus kini menawarkan diskaun bermula 27 Mac – 31 Mei depan. Macam mana nak dapatkan diskaun tu? Melalui aplikasi RedBus, anda berpeluang mendapatkan diskaun sehingga 15% serta cashback sebanyak 15%.

Bukan itu je, untuk 2000 transaksi terawal yang membuat pembayaran RedBus di Boost juga akan dapat 20% cashback sehingga RM10! Tunggu apa lagi, cepat ‘chup’ tempat dengan Redbus sekarang!

Selalunya, hotel dengan harga berpatutan jarang sekali disertakan dengan sarapan pagi. Tetapi jika anda bayar dengan Boost untuk menginap di TUNE hotel, anda boleh dapat sarapan pagi bufet bernilai sehingga RM25!

Tawaran ini bermula 5 Mac – 16 April dan hanya sah di Tune Hotel klia2 dan Tune Hotel KLIA Aeropolis.

Dengan Boost semuanya lebih berbaloi. Macam mana tu? Beli 3 tiket SkyTrex dalam satu bil melalui Boost dan anda akan dapat diskaun RM20! Tawaran ini hanya untuk 500 transaksi terawal sahaja dan kempen ini bermula dari 22 Mac sehingga 22 April 2019.

Tawaran ini sah di cawangan SkyTrex terpilih sahaja. Pastikan 3 tiket yang dibeli adalah dalam satu resit dan dibayar melalui satu akaun Boost. Promosi ini boleh dibeli melalui kaunter atau secara atas talian.

Lepas ni tak perlu risau setiap kali nak bercuti sebab di Boost ada banyak diskaun, promosi dan cashback yang berbaloi-baloi! Peluang hanya datang sekali je, cepat-cepat rebut promosi lumayan ni sebab kempen ni bemula 15 Mac sehingga 30 April depan sahaja.

Download aplikasi Boost di Android Play Store dan iOS App Store sekarang. Untuk maklumat lanjut mengenai kempen cashback dari Boost ni, layari laman web rasmi Boost.


Sajat Masuk Hospital Terkena Penyakit Misteri?

Sebentar tadi, menerusi posting terbaru di Instagran, usahawan terkenal Nur Sajat dilapor dimasukkan ke hospital. Perkongsian yang dimuat naik oleh pembantu peribadinya memberitahu Sajat kini dalam keadaan lemah dan tidak sedarkan diri.

Pembantu peribadi Sajat turut memuat naik video dimana Sajat kini sedang terlantar di hospital. Dalam pada itu, pembantu peribadinya turut meminta semua pengikutnya mendoakan yang terbaik buat usahawan itu.

Difahamkan, Sajat dikatakan terkena penyakit misteri, meskipun sudah menggunakan pelbagai kaedah perubatan namun tidak berhasil.

doakan terbaik buat bos saya nursajat…now dia dalam keadaan lemah dan tak sedar diri… kami dari team nursajat,mendoakan bos cepat sembuh dari penyakit mesteri… (PA)@mokkay_ ????

A post shared by  NURSAJAT (@nursajadiah) on Mar 21, 2019 at 7:45pm PDT

“Doakan terbaik buat bos saya Nursajat, sekarang dia dalam keadaan lemah dan tak sedar diri. Kami dari team nursajat mendoakan bos cepat sembuh dari penyakit misteri,” tulisnya.

Memetik laporan Media Hiburan, pihak Sajat yang dihubungi mengesahkan perkara itu dan memberitahu Sajat dikejarkan ke hospital lewat malam tadi.

“Setakat ini, penyakitnya misteri memandangkan semuanya baik belaka. Cuma setakat ini ia mungkin ada kaitan dengan depresi.

“Sajat dikejarkan ke sebuah pusat rawatan di ibu kota sekitar 11 malam tadi. Doakan semuanya dipermudahkan,” katanya.


Enggan Mohon Maaf, Che Ta Akan Saman Bekas Pemandu

Nampaknya, isu Rozita Che Wan bersama bekas pemandunya, Muhammad Riduan masih lagi masih tiada kesudahan. Susulan bekas pemandunya gagal membuat permohonan maaf Che Ta nekad untuk mengambil tindakan undang-undang.

Peguam yang mewakili Che Ta memberitahu pihaknya sedang menyediakan surat cara tuntutan terhadap bekas pemandunya itu sebelum ia difailkan.

BACA: Che Ta Tuntut Bekas Pemandu Minta Maaf Sebelum 6 Petang

“Berikutan keengganan dia membuat permohonan maaf seperti dituntut tempoh hari, saya bersama anak guam (Rozita) sudah pun berbincang untuk mengambil tindakan undang-undang selanjutnya.

“Buat masa ini kami sedang menyediakan surat cara atau dokumen sebelum ia diteruskan,” katanya.

Jumaat lalu, Che Ta memberi tempoh sehingga 6 petang kepada bekas pemandunya itu untuk membuat permohonan maaf. Menurut Che Ta, dia memberi peluang kepada lelaki itu kerana tidak mahu memanjangkan isu tersebut.

Bagaimanapun, Riduan enggan membuat permohonan maaf kerana apa yang berlaku bukan salah dari pihaknya.


“Ketika Penggambaran Itu Mereka Sudah Bercerai”

Dituduh menjadi punca perceraian Rashidi Ishak dan Vanidah Imran, finalis Dewi Remaja 2014/2015, Fify Azmi menjelaskan dia tidak mempunyai sebarang hubungan istimewa dengan aktor berusia 45 tahun itu.

Katanya lagi, dia sudah lama mengenali antara satu sama lain kerana pernah bekerja di stesen radio yang sama dan sudah menggangap Rashidi sebagai abang.

“Saya tiada kena mengena dengan isu perceraian Abang Shidi (Rashidi). Malah, kami sebenarnya sudah lama kenal.

“Ketika kami menjalani penggambaran iklan produk minyak wangi (Starrasky) pun, mereka sudah bercerai. Saya sendiri sedih dan terkejut apabila mendapat tahu mengenai perkara itu,

“Saya memang tak sangka nama saya pula yang terpalit dalam kes terbabit. Sedangkan, kami bagaikan abang dan adik,” ujarnya.” katanya kepada BH Online.

Dalam pada itu, Fify memberitahu dia sudah mempunyai kekasih hati dan berharap tidak lagi dikaitkan sebagai orang ketiga dalam kes perceraian Rashidi dengan Vanidah Imran.


Ruhainies Bakal Nikah Di London?

Tidak lagi berahsia mengenai status hubungannya bersama kekasih yang dikenali sebagai Mr E, umum mengetahui Ruhainies sudah dilamar oleh kekasihnya juga merupakan seorang ahli perniagaan yang menetap di London.

Nampaknya baru-baru ini, Ruhainies seolah memberi bayangan majlis perkahwinannya itu bakal diadakan di London. Namun, Ruhainies enggan mengulas lebih lanjut kerana sebagai wanita tidak manis untuknya menjawab persoalan tersebut.

“Dia ada tanya, majlis nikah nanti mahu buat di sini atau London. Saya cakap tidak tahu. Saya serahkan pada dia tentukan. Kalau boleh, saya mahu dia jawab semua persoalan ini sebab dia lelaki,” katanya kepada Harian Metro.

Ditanya mengenai tarikh perkahwinannya, Ruhainies enggan memberikan komen lanjut. Ujarnya lagi, dia memberi laluan kepada kakaknya pelakon, Nur Risteena terlebih dahulu mendirikan rumah tangga tahun ini.

“Tarikh kahwin saya biarlah rahsia dan menjadi elemen kejutan. Apa saya boleh katakan, perancangan ke arah itu bukan dalam masa terdekat.

“Kalau boleh, mahu kakak kahwin dulu. Insya-Allah, majlis perkahwinannya berlangsung tahun ini. Lagi pula, saya tidak mahu langkah bendul. Keluarga saya pula jenis kena ikut adat. Mahu atau tidak, memang kena lepaskan kakak dulu,” katanya.

Bagaimanapun, Ruhainis memberitahu soal kahwin bukan perkara mudah dan tidak mahu tergesa-gesa. Apa pun, semoga perjalanan Ruhainies ke arah jinjang pelamin dipermudahkan.


Rashidi Ishak Nafi Bercinta Dengan Finalis Dewi Remaja

Semalam, berita perceraian pelakon Rashidi Ishak dan Vanidah Imran hangat diperkatakan oleh netizen. Namun timbul pula khabar angin aktor berusia 45 tahun itu dikatakan menjalin hubungan dengan finalis Dewi Remaja 2014/2015, Fify Azmi.

Bagaimanapun, Rashidi menjelaskan Fify merupakan bekas pekerjanya dan model untuk iklan produk keluarannya. Ujarnya lagi, wanita itu juga bukanlah orang ketiga atau punca perpisahannya dengan Vanidah seperti yang didakwa netizen.

BACA: Netizen Spekulasi Rashidi Ishak Ada Hubungan Dengan Finalis Dewi Remaja?

“Ramai yang serang dia di Instagram dan saya minta maaf kepadanya kerana terkait dengan perkara ini. Dia dulu pekerja saya ketika saya menjadi Ketua Pegawai Eksekutif sebuah stesen radio dan saya ambil dia menjadi model produk iklan minyak wangi keluaran saya.

“Memandangkan untuk mengambil artis popular agak mahal, jadi saya tawarkan dia untuk berlakon dalam iklan tersebut,” katanya kepada mStar Online.

Sementara itu, Rashidi berkata dia mengambil masa beberapa bulan untuk merawat luka dan bukan mudah untuk melalui episod perceraian. Katanya lagi, dia tetap menyayangi bekas isterinya itu meskipun mereka tidak lagi bersama.

“Secara jujurnya saya melalui episod duka yang sangat menyakitkan kira-kira 3 hingga empat bulan sehingga dapat menyesuaikannya.

“Siapa yang tidak sayang 17 tahun perkahwinan, masa bercerai pun saya beritahu dia saya akan terus menyayanginya sehingga nafas terakhir walaupun sudah tidak bersama.

Dalam pada itu, Rashidi juga mengakui dia tidak pernah menutup pintu hatinya untuk bekas isterinya.


Fasha Sandha Sedih Bakal Tinggalkan Gelaran Janda

Seperti yang diketahui, Fasha Sandha dan Aidil Aziz bakal melangsungkan pernikahan pada penghujung bulan Mac ini. Nampaknya, tinggal beberapa saja lagi sebelum menjelangnya hari penuh bermakna itu.

Hampir tiga tahun bergelar ibu tunggal, baru-baru ini menerusi Instagram, Fasha meluahkan rasa sedih apabila dia bakal meninggalkan statusnya sebagai seorang janda tidak lama lagi.

Perkongsian Fasha itu mengundang pelbagai komen daripada netizen yang memberikan kata-kata semangat kepadanya dan mendoakan agar rumah tangga yang bakal dibina itu akan kekal bahagia sampai ke syurga.

Kata netizen lagi, Fasha sepatutnya rasa gembira kerana ditemukan dengan lelaki yang ikhlas menyanginya dan menerima dirinya serta anak-anaknya. Menurut mereka lagi, Fasha sememangnya layak untuk merasai kebahagiaan di dunia ini.

Fasha dan Aidil mengikat tali pertunangan pada 18 November tahun lalu. Majlis resepsi sebelah lelaki bakal diadakan di kampung halaman Aidil di Negeri Sembilan pada 6 April depan. Seramai 5,000 tetamu termasuk kaum keluarga, rakan-rakan serta wakil media di majlis resepsi itu nanti.


Izreen Azminda Alahan Teruk, 3 Bulan Alami Pendarahan

Usia kandungan sudah memasuki enam bulan, baru-baru ini Izreen Amzinda berkongsikan momen kehamilan anak pertama hasil perkahwinannya dengan Ude Wahid. Izreen memberitahu, dia mengalami pendarahan dan alahan teruk selama tiga bulan di awal kehamilan.

Kata Izreen lagi, dia terpaksa membataskan pergerakan dan tidak boleh mengangkat barang berat kerana bimbang berlakunya pendarahan. Namun kini keadaannya kini semakin baik.

BACA: Izreen Azminda Alami Alahan Teruk, Tak Boleh Buat Kerja Berat

“Masa tiga bulan awal kehamilan itu memang saya tak boleh buat apa-apa. Saya mengalami alahan yang teruk dan pendarahan sepanjang tiga bulan tu. Kalau angkat barang berat je, akan berlaku pendarahan. Jadi saya kena kurangkan pergerakan sepanjang waktu tu. Selain itu, memang kerap muntah la.

“Tapi Alhamdulillah semua tu saya alami hanya untuk tiga bulan sahaja. Selepas daripada itu, saya dah okay. Semuanya berjalan dengan baik,” katanya kepada mStar Online.

Bakal melahirkan cahaya mata awal Julai depan, Izreen berkata dia dan suami masih belum mengetahui jantina anak. Bagaimanapun, Izreen berkata dia berharap untuk dikurniakan cahaya mata perempuan

“Buat masa sekarang memang tak tahu lagi jantina anak kami. Bila buat pemeriksaan tak nampak pula. Tapi kalau dah ada pengesahan, sudah tentu kami akan berkongsi.

“Sudah semestinya saya berharap juga dapat anak perempuan. Sebab dah ada anak lelaki. Tapi kalau bayi ni pun lelaki, saya okay juga. Janji bayi saya sihat,” katanya.